title: Edsel

text: Ihmiset pitivät Edseliä yleisesti rumana autona. Auton ovaalin muotoista etusäleikköä kuvailtiin muun muassa hevosen längiksi, vessanpöntön kanneksi ja vaginaksi. Auto oli kallis, minkä lisäksi se kulutti huomattavan paljon polttoainetta. Lisäksi Edselissä oli lukuisia teknisiä ongelmia. Sen öljypohjat putoilivat, takaluukku jumittui, ovet eivät menneet kiinni ja maalipinta lohkeili. Myös paljon mainostettu Teletouch-vaihteensiirto osoittautui monimutkaiseksi ja epäluotettavaksi. Ongelmien lisäksi auton myyntiä hidasti pari kuukautta ennen sen julkaisua tapahtunut pörssikurssien romahtaminen, mikä vähensi huomattavasti kaikkien kalliimpien autojen kysyntää.


title: Edsel

text: Saadakseen Edselin myyntiin vauhtia Fordin mainososasto päätti alkaa markkinoida autoa ponien avulla. Ford osti tuhat ponia ja lähetti niitä ympäri Edselin myyntipaikkoja. Jokainen Edseliä koeajanut ihminen osallistui arvontaan, jossa oli palkintona oma poni tai 200 dollaria (nykyrahassa vajaat tuhat dollaria). Kampanjalla saatiin lisättyä koeajajien määrää, mutta Fordille tuli uusia ongelmia poniarvonnan päätyttyä. Koska useimmat arvonnan voittaneet ihmiset valitsivat ponin sijaan rahapalkinnon, satoja poneja lähetettiin takaisin Fordille.


title: Edsel

text: Edseliä myytiin ensimmäisen vuoden aikana vain 63 110 kappaletta. Lukemat ylittivät samassa autoluokassa markkinaosuuksista taistelevien Chryslerin, DeSoton ja Lincolnin myyntitulokset, mutta jäivät kauaksi Fordin asettamasta 100 000 auton tavoitteesta. Seuraavana vuonna myynti tippui alle 45 000 kappaleen, ja vuonna 1960 Ford lopetti Edselin tuotannon 2 846 myydyn auton jälkeen.


title: Edsel

text: Edselistä tuli yksi autoilun historian suurimmista epäonnistumisista, ja se tuli maksamaan Fordille noin 250 miljoonaa dollaria, joka on nykyrahassa noin kaksi miljardia.


title: Edsel

text: Vuonna 1958 Edsel maksoi Suomessa 1 915 000 markkaa (vuoden 2005 rahassa 38 300 euroa) ja kuului Oy Ford Ab:n tuontiohjelmassa erikoistilauksesta maahan tuotaviin malleihin.


title: Edsel

text: Jälkeenpäin Edsel on todettu huomattavasti mainettaan paremmaksi autoksi, jonka tulo markkinoille tapahtui väärään aikaan. Harvinaisuutensa ja huonon maineensa vuoksi Edselit ovat nykyään suosittuja autokeräilijöiden keskuudessa. Washington Postin haastattelema Edsel-autojen keräilijä Jim Popp arvioi vuonna 2007, että kunnostetun ja uudenveroisen Edselin arvo on keskimäärin noin 100 000, kaikkein harvinaisimpien mallien jopa 200 000 dollaria.


title: Blaž Gregorc

text: Blaž Gregorc (s. 18. tammikuuta 1990 Jesenice, Slovenian ST, Jugoslavia) on slovenialainen jääkiekkopuolustaja, joka pelaa Tšekin Extraliga-joukkue HK Hradec Královéssa.


title: Blaž Gregorc

text: Gregorc on HK Bledin kasvatti. Hän pelasi joukkueessa ensimmäiset miesten pelinsä vain 15-vuotiaana Itävallan neljänneksi korkeimmalla sarjatasolla Kärntner Elite Ligassa kaudella 2005–2006. Kaudella 2006–2007 Gregorc pelasi Bledin lisäksi myös kolme ottelua Slovenian pääsarjajoukkue Triglav Kranj'ssa. Kaudeksi 2007–2008 hän siirtyi 17-vuotiaana Ruotsiin ja Södertälje SK:n junioreihin. Kaudella 2008–2009 Gregorc oli seuran J20-junioreiden tehokkain puolustaja tehoilla 9+14=23, joilla hän sijoittui koko J20 SuperElitin puolustajien pistepörssissä kymmenenneksi AIK IF:n Mikael Alban kanssa.


title: Blaž Gregorc

text: Kaudella 2009–2010 Gregorc debytoi Södertäljen Elitserien-joukkueessa, jossa tulokaskausi toi 30 runkosarjaottelussa kolme syöttöpistettä ja seitsemässä Kvalserien-ottelussa yhden maalin. Hän pelasi kauden aikana myös seitsemän ottelua lainalla HockeyAllsvenskanin Nyköpings Hockeyssa. Kaudella 2010–2011 Gregorc pelasi Elitserienissä 21 runkosarja- ja yhdeksän Kvalserien-ottelua tehden neljä syöttöpistettä. Södertälje putosi kauden päätteeksi Allsvenskaniin. Hän pelasi kauden aikana myös 16 ottelua lainalla Allsvenskan-joukkue Växjö Lakersissa. Kausi 2011–2012 toi sarjassa 42 runkosarjaottelussa yhdeksän syöttöpistettä.


title: Blaž Gregorc

text: Kaudeksi 2012–2013 Gregorc siirtyi vuoden mittaisella sopimuksella Tanskan AL-Bank Ligaenissa pelanneeseen Odense Bulldogsiin. Hän oli joukkueen tehokkain puolustaja tehoilla 6+17=23, joilla Gregorc jakoi koko sarjan puolustajien pistepörssin neljännen sijan Herning Blue Foxin Brent Davidsonin kanssa. Kaudella 2013–2014 hän jatkoi uraansa Tšekin Extraliga-joukkue HC Pardubicessa. Huhtikuussa 2014 Gregorc teki vuoden mittaisen jatkosopimuksen joukkueen kanssa. Kaudella 2015–2016 hän oli Petr Čáslavan ja Martin Štajnochin kanssa Pardubicen tehokkain puolustaja tehoilla 6+10=16.


title: Blaž Gregorc

text: Gregorc siirtyi kaudeksi 2016–2017 vuoden mittaisella sopimuksella jatkamaan Extraliga-uraansa HK Hradec Královén riveihin.


title: Blaž Gregorc

text: Gregorc edusti Sloveniaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2011, 2012, 2013, 2014, 2015 ja 2016. Noista vuosien 2011, 2013 ja 2015 turnaukset etenivät A-sarjassa. Vuosien 2012, 2014 ja 2016 IA-divisioonan turnaukset päättyivät kultaan.


title: Blaž Gregorc

text: Gregorc pelasi myös alle 20-vuotiaiden I-divisioonan MM-kilpailuissa vuosina 2008, 2009 ja 2010. Hän voitti A-lohkon pronssia vuosina 2008 ja 2010. Sekä vuoden 2009 että vuoden 2010 turnauksessa Gregorc palkittiin Slovenian parhaana pelaajana. Hän pelasi myös alle 18-vuotiaiden I-divisioonan MM-kilpailuissa vuosina 2006, 2007 ja 2008, joista kaksi ensimmäistä turnausta päättyi A-lohkon hopeaan. Vuoden 2007 turnauksessa Gregorc palkittiin myös parhaana puolustajana.


title: Lamborghini Huracán

text: Lamborghini Huracán on italialaisen Lamborghinin valmistama superauto, jonka tuotanto aloitettiin vuonna 2014. Se toimii merkin suosituimman ja myydyimmän auton, Lamborghini Gallardon seuraajana. Auton ensiesittely tapahtui Geneven autonäyttelyssä keväällä 2014.


title: Lamborghini Huracán

text: Muiden Lamborghinin automallien tavoin Huracánin nimi tulee espanjalaiselta 1800-luvun härkätaisteluissa käytetyltä härältä. Lisäksi Huracán oli mayakulttuurissa tuulen, ukkosen ja sateen jumala. Sana "huracán" tarkoittaa espanjan kielessä hurrikaania.


title: Steins;Gate

text: Eksentrinen hullu tiedemies Okabe, hänen lapsuudenystävänsä Mayuri ja otaku-hakkeri Daru luovat yhdessä , jossa he kehittävät erilaisia futuristisia laitteita. Kaverukset räätälöivät vahingossa mikroaaltouuninsa siten, että se pystyy lähettämään tekstiviestejä menneisyyteen.


title: Steins;Gate

text: "Steins;Gaten" tapahtumat sijoittuvat Akihabaraan kesälle 2010, noin yksi vuosi "Chaos;Headin" tapahtumien jälkeen. Muiden muassa Radio Kaikan -rakennuksen voi nähdä pelissä. Pelin pääteemat ovat ajan käsite ja aikamatkustus. Kausaliteetti on olennainen osa peliä päähenkilön matkustaessa takaisin ajassa tekemään asioita toisin yrittäessään muokata tulevaisuuden tapahtumia.


title: Steins;Gate

text: Pelin pohjalta on julkaistu muun muassa animesarja sekä draama CD.


title: Bruno Zuculini

text: Bruno Zuculini (s. 2. huhtikuuta 1993 Belén de Escobar, Argentiina) on argentiinalainen jalkapalloilija. Hän pelaa Kreikan Superliigan AEK Ateenassa lainasopimuksella englantilaisesta Manchester Citystä ja on pelipaikaltaan keskikenttäpelaaja.


title: Bruno Zuculini

text: Zuculini pelasi kausilla 2009–2014 Racing Clubissa Argentiinan Primera Divisiónissa 92 ottelua, joissa teki kymmenen maalia. 8. elokuuta 2014 Zuculinin siirto Manchester Cityyn virallistettiin. Hän ehti jo ennen siirtonsa virallistamista tehdä ensimmäisen maalinsa joukkueessa harjoituskauden ottelussa Sporting Kansas Cityä vastaan.


title: Bruno Zuculini

text: 19. elokuuta 2014 Zuculini siirtyi lainasopimuksella espanjalaisseura Valenciaan, mutta pelasi seurassa vain yhden Primera Divisiónin ottelun. Kevätkaudella 2015 hän pelasi lainalla niin ikään Espanjan pääsarjassa pelanneessa Córdobassa, jossa hän pelasi kahdeksan ottelua.


title: Bruno Zuculini

text: Loppuvuonna 2015 Zuculini pelasi lainalla Englannin mestaruussarjan Middlesbroughissa. Keväällä 2016 hän on lainalla kreikkalaisessa AEK Ateenassa.


title: Stanko Lorger

text: Stanko Lorger (14. helmikuuta 1931 Kozje, Slovenia, Jugoslavian kuningaskunta – 20. huhtikuuta 2014 Ljubljana, Slovenia) oli Jugoslaviaa edustanut 110 metrin aitajuoksija.


title: Stanko Lorger

text: Lorger saavutti 110 metrin aitajuoksusta hopeaa Tukholman EM-kilpailuista 1958. Hän kilpaili myös kolmissa kesäolympialaisissa, Helsingissä 1952, Melbournessa 1956 ja Roomassa 1960. Parhaimmillaan Lorger sijoittui olympiatasolla Melbournessa viidenneksi.


title: Stanko Lorger

text: Lorger kuoli vuonna 2014.


title: Mikael Kriisin

text: Isä Mikael Kriisin (20. lokakuuta 1920 Korpiselkä – 5. elokuuta 2014 Helsinki) oli Helsingin Uspenskin katedraalin ylidiakoni ja sitä ennen oopperalaulaja. Kuollessaan hän oli Suomen ortodoksisen kirkon papiston vanhin jäsen.


title: Mikael Kriisin

text:
Isä Mikaelin vanhemmat olivat venäläisiä pakolaisia, jotka olivat tulleet Suomeen Venäjän vuoden 1917 bolševikkivallankumouksen jälkimainingeissa.
Perhe oli kotoisin Karjalan Valkeamäeltä, ja asuttuaan ensin muualla Raja-Karjalassa perhe asettui asumaan Valamon luostariin. Isä toimi luostarissa remonttimiehenä, ja Kriisin itse suoritti ensimmäiset työtehtävänsä luostarin kirkon kattoa korjaten. Perheen pojat lauloivat jo pienenä luostarin kuorossa. Kriisin toimi myös kanonarkkina eli esilukijana, joka luki kuorolle, mitä sen tuli laulaa seuraavaksi. Kanonarkin tehtävänä on vastata kuorolaulusta ja kirkkomusiikista jumalanpalveluksissa ja muissa kirkollisissa toimituksissa. Tuohon aikaan Valamon luostarissa toimitettiin paljon palveluksia, joissa lauloi kaksoiskuoro, eli laulu oli antifonista. Palvelukset olivat hyvin pitkiä, Kriisin muisteli myöhemmin, että vigilia kesti yhteensä viisi tuntia.


title: Mikael Kriisin

text: Kriisin asui Valamossa 15-vuotiaaksi asti ja oli alusta lähtien täysin kaksikielinen, halliten sekä venäjän että suomen kielen. 1930-luvun puolivälissä hän muutti Viipuriin ja aloitti litografian opinnot, mutta talvisodan alkaessa hän joutui asepalvelukseen ja kielitaitonsa vuoksi rintamaesikuntaan tulkin tehtäviin. Hän oli monta vuotta sodassa, eikä hänen tarvinnut ampua laukaustakaan. ”Jumala säästi minua näin kirkon palvelutehtävään”, hän kommentoi asiaa myöhemmin.


title: Mikael Kriisin

text: Sodan päätyttyä Kriisin opiskeli Sibelius-Akatemiassa ja työskenteli tulkkina. Vuonna 1952 hän alkoi laulaa Sävelpojat-yhtyeessä, jonka nimi muuttui pian Kimarakvartetiksi. Kimarakvartetin johtajana oli kapellimestari, sovittaja Peter Mirolybov (1919–2004). Sittemmin Kriisin ilmoitti jättävänsä yhtyeen vedoten muihin kiireisiin, sillä hän oli saanut kiinnityksen oopperaan. Oman ensikonserttinsa hän piti vuonna 1952.


title: Mikael Kriisin

text: Kimarakvartetin toiminta loppui vuonna 1975, mutta tältä lauluyhtyeeltä ilmestyi kokoelmalevy vuonna 2004.


title: Mikael Kriisin

text: Kriisin lauloi oopperassa kymmenen vuoden ajan, mutta koki, ettei päässyt urallaan eteenpäin, sillä roolien saaminen vaati suhteita. Hän toimi samalla myös kielenkääntäjänä ja kävi myös laulamassa Uspenskin katedraalin kuorossa.


title: Mikael Kriisin

text: Kriisin aloitti opinnot ortodoksisessa pappisseminaarissa, saatuaan rohkaisua tälle uralle eräältä rovastilta. ”Valamossa asuminen ja kirkon syvä tuntemus, jumalanpalvelukset ja kaikki – ne sitten vain ottivat minut mukaansa”, hän kommentoi asiaa myöhemmin. Hänet vihittiin diakoniksi vuonna 1961. Tämä merkitsi liittymistä ortodoksisen kirkon papistoon. Tässä vaiheessa hän lopetti uransa oopperalaulajana, sillä hän ei katsonut maallisen laulajan uran ja työskentelemisen papistossa sopivan yhteen toistensa kanssa.


title: Mikael Kriisin

text: Ylidiakonin arvon Kriisin sai vuonna 1971. Vuoteen 1987 saakka hän toimi Uspenskin katedraalin diakonina, eli käytännössä toimitti palvelukset yhdessä Helsingin metropoliitan kanssa. Hänen tapaansa toimittaa palveluksia ylistettiin laajasti. Jopa arkkipiispakin, tullessaan toimittamaan palvelusta Helsinkiin, luotti Kriisinin palveluksiin eikä ottanut mukaan omaa diakoniaan. Kriisinin sanottiin olevan ”kävelevä Typikon” ja hänen liturginen tajunsa oli erehtymätön.


title: Mikael Kriisin

text: Kriisinin erityisenä elämäntyönä oli Venäläinen nuorisokerho, jonka hän perusti ja jota hän johti. Kerhon piirissä syntyi mm. ruotsinkielinen kuoro, jota tätä kieltä taitamaton Kriisin johti. Tämä kerto aloitti myös ikonimaalauksen kerhotoiminnan Suomessa.


title: Mikael Kriisin

text: Kriisin palveli useissa luottamustoimissa, esimerkiksi Sinisen Prikaatin säätiössä ja Helsingin sotaveteraanien hengelliseen toimikunnassa sekä myös Venäläinen Hyväntekeväisyysyhdistys Suomessa -yhdistyksen kunniajäsenenä.


title: Mikael Kriisin

text: Kriisin pääsi käymään uudelleen lapsuutensa Valamossa vuonna heinäkuussa 1988, ensimmäisellä Valamoon sotien jälkeisenä aikana Suomesta suoritetulla ryhmämatkalla. Tuohon aikaan Valamossa ei ollut luostaritoimintaa. Suomen ortodoksista kirkkoa edusti tuolla matkalla Oulun metropoliitta Leo, ja mukana olivat myös Valamon poikakodissa kasvanut isä Arvi Karpov sekä Valamon luostaria edustanut talousjohtaja, isä Ambrosius. Myös Valamo-seuran matkoilla Kriisin pääsi Vanhaan Valamoon myöhemmin useastikin, toimien näiden ryhmämatkojen tulkkina.


title: Mikael Kriisin

text: Eläkkeellä ollessaankin Kriisin palveli kirkkoaan, esimerkiksi osallistumalla palvelusten toimittamiseen Helsingin Helenan Vanhainkodin kirkossa.


title: Mikael Kriisin

text: Kriisin esiintyi sivuroolissa neljällä Jussi-palkinnolla palkitussa kotimaisessa elokuvassa "Tulipää" (1980).


title: Mikael Kriisin

text: Kriisin avioitui Terijoella syntyneen Antoninan kanssa 1947. Avioliitto kesti harmonisena yli 50 vuoden ajan aina puolison kuolemaan saakka.


title: In Aménasin panttivankikriisi

text: In Aménasin panttivankikriisi oli terroristinen hyökkäys In Aménasin syrjäisen öljyntuotantolaitoksen alueelle Algerian aavikolla tammikuussa 2013. Algerian kansallisen kaasuyhtiön, Statoilin ja BP:n omistama kenttä vastasi 10 %:sta Algerian maakaasun tuotannosta. Hyökkäyksen toteutti noin 30 militanttia islamistia, jotka hyökkäsivät ensin kahteen työntekijöitä kuljettaneeseen bussiin ja sitten työntekijöiden asuintiloihin 16. tammikuuta.


title: In Aménasin panttivankikriisi

text: Osa työntekijöistä kaapattiin. Monet algerialaiset kuitenkin onnistuivat auttamaan ulkomaalaistyöntekijöitä piilottelemaan kaappauksen ajan. Osa uhreista onnistui pakenemaan turvaan ja hyökkäyksen päätyttyä muutama jäi kateisiin. 17. tammikuuta Algerian armeija sai tietoonsa, että militanttien tarkoituksena oli kaasukentän räjäyttäminen. Samana päivänä kaappaajat yrittivät siirtää panttivankeja asuintiloista kenttäalueelle, ja armeija kohdisti ensimmäisen iskunsa heidän käyttämiinsä kulkuneuvoihin. Kun helikoptereista tulitettiin vihollista, kaappauksen uhreja käytettiin ihmiskilpinä. Kaappaajat myös surmasivat panttivankeja ampumalla.


title: In Aménasin panttivankikriisi

text: Illalla 17. tammikuuta päätettyään iskunsa hallituksen joukot vapauttivat asuintiloissa piilotelleet työntekijät. Työntekijöitä oli vielä tämän jälkeen panttivankeina, ja viimeiset iskunsa armeija teki 18. ja 19. tammikuuta. Kriisin aikana surmansa sai 38 kaappauksen uhria ja 29 militanttia. 700 algerialaista ja 100 ulkomaalaista selviytyi. Kansallisuuksista suurin kuolonuhrien määrä oli Japanilla (kymmenen). Lisäksi kuolleiden tai kadonneiden joukossa oli yksi algerialainen sekä ulkomaalaisia Yhdysvalloista, Isosta-Britanniasta, Ranskasta, Norjasta, Malesiasta, Filippiineiltä ja Romaniasta. Myös iskun toteuttamiseen osallistuneet edustivat lukuisia kansallisuuksia – Algeria, Tunisia, Kanada, Egypti, Niger, Mauritania ja Mali. Kolme hyökkääjää saatiin elävinä kiinni.


title: In Aménasin panttivankikriisi

text: Tapahtumat liittyivät osaltaan Malin sisäisiin levottomuuksiin ja hyökkäyksen motiivina vaikuttivat länsimaiden tukemat iskut Pohjois-Malin kapinallisia vastaan. Algeriaa kritisoitiin vapautusoperaation toimeenpanosta, sillä sen toiminta oli suoraviivaista eikä ulkomaalaisten panttivankien maiden johtoa informoitu.


title: In Aménasin panttivankikriisi

text: Hyökkäyksen tehneet terroristit edustivat Mokhtar Belmokhtarin perustamaa jihadistiryhmää. Belmokhtarin aiempaan toimintaan kuului taisteleminen neuvostojoukkoja vastaan Afganistanissa 1980-luvun lopussa ja johtohahmona toimiminen Islamilaisen Maghrebin Al-Qaidassa (AQIM). Belmokhtar lähti AQIM-järjestöstä sisäisten riitojen johdosta 2012.


title: Mikko Sergejeff

text: Mikko Sergejeff, myös "Sergejev", oik. "Mikael Sergejeff" (6. helmikuuta 1926 Muolaa – 2. syyskuuta 1986 Helsinki) oli suomalainen elokuvaaja. Hän myös näytteli muutamassa elokuvassa.


title: Tanssiorkesteri Sunset

text: Tanssiorkesteri Sunset on suomalainen tanssiorkesteri, joka on perustettu 1980-luvun alussa.


title: Charlemagne-luokka

text: Charlemagne-luokka oli Ranskan laivaston kolmen 1890-luvulla valmistetun aluksen muodostama taistelulaivaluokka. Ne palvelivat pääosan urastaan Välimeren laivueessa (). Aluksilla oli rauhan aikana harvinaisen toimelias ura, kun ne törmäilivät neljästi muihin aluksiin. Yhdessä onnettomuudessa tuhoutui laivaston sukellusvene miehistöineen. "Saint Louis" oli suuren osan palvelusurastaan laivaston lippulaivana ja "Charlemagne" osallistui kahdesti Lesboksen saaren Mytilenen sataman miehitykseen.


title: Charlemagne-luokka

text: Ensimmäisessä maailmansodassa alukset suojasivat joukkojenkuljetussaattueita Välimerellä, kunnes kaikki kolme alusta määrättiin marraskuussa 1914 Dardanelleille estämään Saksan keisarikunnan laivaston "SMS Goebenin" pääsy Mustallemerelle. Vuoden 1915 alussa "Charlemagne" ja "Gaulois" tulittivat Britannian kuninkaallisen laivaston alusten kanssa Turkin rannikkolinnakkeita ja "Saint Louis" Palestiinassa ja Siinain niemimaalla. "Gaulois" vaurioitui yhdessä hyökkäyksessä niin pahoin, että se piti ajaa matalikolle uppoamisen estämiseksi. Myöhemmin alus palasi korjattuna Dardanelleille liittyen sisaraluksiinsa tukemaan Gallipolin taistelua.


title: Charlemagne-luokka

text: "Saint Louis" ja "Charlemagne" liitettiin osastoon, jonka tehtävänä oli estää kreikkalaisten vaikutukset liittoutuneiden operaatioihin Salonikan rintamalla vuonna 1916. "Gaulois" oli matkalla alueelle, kun Saksan keisarikunnan laivaston sukellusveneen laukaisema torpedo upotti sen.


title: Charlemagne-luokka

text: Jäljelle jääneet alukset siirrettiin vuonna 1917 reserviin. "Charlemagne" poistettiin vuoden lopulla palveluksesta ja se myytiin romutettavaksi vuonna 1923. "Saint Louis" oli koululaivana vuosina 1919-1920, minkä jälkeen se muutettiin majoitusalukseksi. Alus myytiin romutettavaksi vuonna 1933, mutta se oli poistettu alusluettelosta jo vuonna 1931.


title: Uridiinidifosfaattigalaktoosi

text: Uridiinidifosfaattigalaktoosi eli UDP-galaktoosi (CHNOPI on nukleotidi ja galaktoosisokerista muodostunut aktivoitu johdannainen. Eliöt käyttävät uridiinidifosfaattigalaktoosia polysakkaridien ja eräiden glykoproteiinien ja glykolipidien biosynteesiin.


title: Uridiinidifosfaattigalaktoosi

text: Ihmisen elimistössä uridiinidifosfaattigalaktoosia muodostuu maksassa ja sitä tuottavia entsyymejä on kaksi, joista molemmat käyttävät substraattinaan galaktoosi-1-fosfaattia. Galaktoosi-1-fosfaattiuridyylitransferaasi siirtää uridiinimonofosfaattiryhmän UDP-glukoosilta galaktoosi-1-fosfaatille ja tässä reaktiossa tuotteina muodostuu UDP-galaktoosia ja glukoosi-1-fosfaattia. Toinen galaktoosi-1-fosfaattia UDP-galaktoosiksi muokkaava entsyymi on UDP-glukoosipyrofosforylaasi, joka muodostaa UDP-galaktoosia galaktoosi-1-fosfaatista ja UTP-molekyylistä.


title: Uridiinidifosfaattigalaktoosi

text: Uridiinidifosfaattigalaktoosi on UDP-glukoosin epimeeri ja voidaan muuttaa reversiibelisti UDP-glukoosiksi UDP-galaktoosi-4-epimeraasin katalysoimana. Eliöt käyttävät UDP-galaktoosia, di- ja polysakkaridien, kuten laktoosin, glykolipidien kuten serebrosidien ja eräiden glykoproteiinien synteeseihin.


title: Suomen Hostellijärjestö

text: Suomen Hostellijärjestö ry (ent. Suomen Retkeilymajajärjestö - SRM ry) on vuonna 1935 perustettu yleishyödyllinen hostellitoiminnan keskusjärjestö. Sen jäseninä on 42 erilaista nuoriso-, opiskelija-, liikunta-, eläkeläis-, ammatti- ja matkailujärjestöä.


title: Suomen Hostellijärjestö

text: Suomen Hostellijärjestön verkoston lähes 50 hostellia ovat osa kansainvälistä Hostelling International (HI) -verkostoa, joka kattaa noin 4000 hostellia lähes 90 maassa. Kaikki jäsenmaat ovat sitoutuneet täyttämään yhteiset kansainväliset laatuvaatimukset. Suomen Hostellijärjestö markkinoi ja kehittää Suomen HI-hostelliverkostoa, ohjaa verkoston toimintaa, koordinoi laadunhallintaa, huolehtii kansainvälisen HI-brändin näkyvyydestä sekä vahvistaa maailmanlaajuisen HI-verkoston tunnettuutta.


title: Suomen Hostellijärjestö

text: Suomessa hostelleja toimii paitsi erillisinä majoitusliikkeinä, myös matkailukeskusten ja maatilojen yhteydessä, kesäisin opiskelija-asunnoissa sekä majoitustarkoitukseen saneeratuissa tai rakennetuissa tiloissa. Hostelleja ylläpitävät erilaiset yritykset ja yhteisöt, kuten itsenäiset yrittäjät ja perheyhtiöt, kunnat, yhdistykset, säätiöt, oppilaitokset ja opiskelijajärjestöt.


title: Suomen Hostellijärjestö

text: Hostelling International on vuonna 1932 perustettu voittoa tavoittelematon hostellijärjestöjen liitto, jonka tarkoituksena on yhdessä 69 kansallisen hostellijärjestön kanssa mahdollistaa uusien paikkojen kokeminen ja kulttuurien oppiminen sekä edistää ihmisten välistä ymmärrystä tarjoamalla turvallista ja edullista hostellimajoitusta ympäri maailman.


title: Suomen Hostellijärjestö

text:
HI Quality (HI-Q) on kansainvälisen Hostelling International -hostelliverkoston oma laatujärjestelmä, jonka ovat kehittäneet hostellialan ammattilaiset. Laatujärjestelmään on koottu hyväksi havaittuja toimintatapoja ja niistä on muokattu erityisesti hostelleille sopiva hallintoon ja toimintamalleihin pureutuva ohjelma. Hostellit, jotka toteuttavat ohjelman menestyksekkäästi, sertifioidaan.
"”Pyrimme edistämään nuorten valistuneisuutta heidän kansallisuudestaan riippumatta, erityisesti vähävaraisten nuorten keskuudessa, rohkaisemalla heitä hankkimaan entistä enemmän tietoa maaseudusta, välittämään ja huolehtimaan siitä ja arvostamaan kylien ja kaupunkien kulttuurisia arvoja kaikkialla maailmassa. Tuemme tätä tavoitettamme tarjoamalla hostelleja ja muuta majoitusta rotuun, kansallisuuteen, ihonväriin, uskontoon, sukupuoleen, yhteiskuntaluokkaan ja poliittisiin mielipiteisiin katsomatta. Haluamme luoda ihmisten välille entistä parempaa keskinäistä ymmärrystä, joka ulottuu kotimaan lisäksi ulkomaille.”"


title: Suomen Hostellijärjestö

text: Suomen Retkeilymajajärjestön perusti joukko nuoriso-, liikunta- ja retkeilyjärjestöjä vuonna 1935. Järjestön tavoitteena oli kehittää keskieurooppalaisen mallin mukaan edullisia majoituspalveluja tarjoava verkosto, joka kytkeytyisi kansainväliseen retkeilymajajärjestelmään.


title: Suomen Hostellijärjestö

text: Retkeilymajajärjestön alkuaikoina jäsenkortti vaadittiin jokaiselta yöpyjältä ja yöpaikat oli ensisijaisesti varattu nuorille taikka retkelijöille. ""Retkeilymaja-aatteeseen ihminen voi innostua melkein rajattomasti, jos hän vain omaa siihen tarvittavat sielulliset ja fyysiset edellytykset" - "Suomen Retkeilymajan järjestön ensimmäinen puheenjohtaja Akseli Kaskela." "


title: Suomen Hostellijärjestö

text: Retkeilymajojen säännöt olivat hyvinkin yksityiskohtaisia ja esimerkiksi 1930-luvulla vuoteilla ei saanut päivällä loikoilla, istua eikä säilyttää tavaroita. Retkeilymajajärjestö pyrki kehittämään retkeilymajakulttuuria Suomessa, toimia nuorison retkeilyä edistävien järjestöjen yhteyspisteenä, toimia nuorison retkeilymajojen ja -reittien aikaansaamiseksi sekä valvoa niiden käyttöä ja hoitoa. Pohjoismainen yhteistyö oli tärkeää alusta saakka ja kansainvälisillä suhteilla haluttiin tehdä mahdolliseksi suomalaisten nuorten mahdollisuus käyttää retkeilymajoja myös ulkomailla.


title: Suomen Hostellijärjestö

text: Retkeilymaja-termistä luovuttiin vuonna 1992 ja majoituskohteista ryhdyttiin käyttämään ulkomaisen mallin mukaisesti termiä "hostellit". Hostelli-termi yhdisti saman nimikkeen alle erilaiset retkeilymajat, retkeilyhotellit ja kesähotellit ja vastasi paremmin majapaikkojen monipuolisuutta ja niiden tarjoamia palveluita.


title: Suomen Hostellijärjestö

text: Suomen Retkeilymajajärjestö - SRM ry uudisti nimensä Suomen Hostellijärjestöksi vuonna 2014. Nimi uudistettiin, jotta se vastaisi paremmin järjestön tämän päivän toimintaa ja hostelliverkoston majoitusliikkeiden tuotetta. Hostelli-termi oli vakiintunut yleisessä käytössä ja alkeellisimmat retkeilymajat olivat lopettaneet toimintansa. Uusi nimi myös vastasi paremmin järjestön englanninkielistä nimeä Hostelling International Finland.


title: Luettelo Ultra Bran kappaleista

text: Tämä on luettelo Ultra Bran kappaleista. Kappaleita voi järjestää kappaleen nimen, keston, julkaisun, julkaisuvuoden, säveltäjän, sanoittajan ja sovittajan mukaan.


title: Catherine Bellis

text: Catherine ”Cici” Bellis (s. 8. huhtikuuta 1999 San Francisco) on yhdysvaltalainen tennispelaaja. Hän on ollut parhaimmillaan WTA-listan sijalla 35 elokuussa 2017. Syyskuussa 2014 hän saavutti junioreiden maailmanlistan ykkössijan.


title: Catherine Bellis

text: Bellis voitti Yhdysvaltain alle 18-vuotiaiden mestaruuden vuonna 2014 ja saavutti näin villin kortin Yhdysvaltain avoimiin 2014. Maailmanlistan sijalla 1208 ollut Bellis päihitti turnauksen avauskierroksella maailmanlistan sijalla 13 olleen Dominika Cibulkován kolmessa erässä. Samalla hänestä tuli nuorin Yhdysvaltain avoimissa ottelun voittanut pelaaja vuoden 1996 jälkeen. Hän pelasi kuitenkin vielä amatöörinä, eikä täten ottanut palkintorahoja vastaan. Vuoden 2016 Yhdysvaltain avoimissa Bellis pääsi karsintojen kautta mukaan pääsarjaan ja eteni kolmannelle kierrokselle, jossa hävisi maailmanlistan toisella sijalla olleelle Angelique Kerberille, joka voitti lopulta turnauksen. Syyskuussa 2016 Bellis ilmoitti siirtyvänsä ammattilaiseksi.


title: Xosha Roquemore

text: Xosha Kai Roquemore (äännetään "Zo-sha"; s. 11. joulukuuta 1984 Los Angeles, Kalifornia) on yhdysvaltalainen näyttelijä.


title: Xosha Roquemore

text: Roquemore aloitti näyttelemisen osallistuessaan draamaohjelmaan yhdeksännellä luokalla. Lukion jälkeen hän muutti New Yorkiin ja valmistui draamaan ja ilmaisutaitoon erikoistuneelta linjalta New Yorkin yliopistosta. Roquemore on näytellyt elokuvissa kuten "Precious" (2009), "G.B.F." (2013) ja "The Butler" (2013) sekä televisiosarjoissa kuten "Nurse Jackie", "", "Asema 62" ja "Southland". Parhaiten hänet tunnettaneen kuitenkin komediasarjasta "The Mindy Project", jossa hän näyttelee Tamraa.


title: Kirkkosaari (Ii)

text: Kirkkosaari on pinta-alaltaan noin kahdeksan hehtaarin kokoinen saari Iijoessa Iin Haminan edustalla. Saari on maankohoamisen ja Iijoen virtausten vuoksi kasvanut yhteen läheisen Leppisaaren kanssa. Kirkkosaaressa on muutamia asuntoja.


title: Kirkkosaari (Ii)

text: Saari on saanut nimensä paikalla sijainneesta kahdesta Iin seurakunnan kirkosta. Ensimmäinen niistä valmistui 1588, mutta venäläiset polttivat sen jo vuotta myöhemmin. Seurakunnan seuraava kirkko valmistui samalle paikalle vasta vuonna 1621. Kyseinen kirkko paloi salamaniskusta vuonna 1693. Tämän jälkeen kirkon paikka siirrettiin nykyisen kirkon paikalle Iin haminaan.


title: Kevyt pelastusyksikkö

text: Kevyt pelastusyksikkö (toiselta nimeltään kevyt sammutusyksikkö) on normaalia pelastusyksikköä pienempi paloauto. Se on varustettu pumpulla, sammutusainesäiliöllä ja vähintään kahden hengen miehistötilalla. Kevyen pelastusyksikön tulisi selviytyä muun muassa sammutustoiminnan aloittamisesta, savutuuletuksesta, pintapelastuksesta ja liikenneonnettomuustehtävistä. Autojen ominaisuudet ja varusteet määräytyvät kuitenkin niiden toiminta-alueen tarpeiden mukaan.


title: Kevyt pelastusyksikkö

text: Kevyen pelastusyksikön tunnusnumero on sama kuin pelastusyksikölläkin eli 1. Erotuksena pelastusyksiköstä tunnuksen lopussa on kuitenkin järjestysnumero väliltä 5-9, toisin kuin pelastusyksiköllä, jonka järjestysnumero on 1-4. Tästä esimerkkinä on tunnus RPI8615: R tulee sanasta "rescue" eli pelastus, PI on Pirkanmaan tunnus, 86 on yksikön asemanumero, 1 tarkoittaa pelastusyksikköä ja 5 tarkoittaa, että kyseessä on aseman ensimmäinen kevyt pelastusyksikkö.


title: Kevyt pelastusyksikkö

text: Alkusammutuskalusto


title: Kevyt pelastusyksikkö

text: Letku- ja armatuurikalusto


title: Kevyt pelastusyksikkö

text: Raivauskalusto


title: Kevyt pelastusyksikkö

text: Pelastuskalusto


title: Kevyt pelastusyksikkö

text: Vaahtokalusto


title: Kevyt pelastusyksikkö

text: Suojavarusteet ja suojaimet


title: Kevyt pelastusyksikkö

text: Ensihoitokalusto "(toiminta-alueen tarpeiden mukainen)"


title: Kevyt pelastusyksikkö

text: Tikaskalusto


title: Kevyt pelastusyksikkö

text: Nokipalokalusto


title: Kevyt pelastusyksikkö

text: Liikenteenohjauskalusto


title: Kevyt pelastusyksikkö

text: Pintapelastuskalusto "(toiminta-alueen tarpeiden mukainen)"


title: Kevyt pelastusyksikkö

text: Korkeanpaikan työskentelyvarusteet


title: Kevyt pelastusyksikkö

text: Muu kalusto "(toiminta-alueen tarpeiden mukainen)"


title: TicBits

text: TicBits Oy on turkulainen pelitalo, joka kehittää mobiilipelejä. Yrityksen perustivat vuonna 2010 serkukset Fredrik ja Niklas Wahrman. TicBits pääsi kolmanneksi Deloitte-yhtiöryhmittymän Rising Stars 2013 -listaan.


title: TicBits

text: Peruspelien kuten mahjongin, pasianssin, miinaharavain, freecellin ja sudokun lisäksi, pelitalon valikoimasta löytyy alkuperäisiä pelejä sekä suosittujen pelien uusia tulkintoja. Niitä ovat esimerkiksi pulmapeli "Cruel Jewels" sekä sanapelit "Word Strike" ja "Jewel Words". Toukokuussa 2015 TicBitsin kehittämän pelin "Crazy Kings" julkaisi Wooga.


title: TicBits

text: Alkuperäisin peli on "iAssociate 2", joka on Fredrik Wahrmanin kehittämän englanninkielisen sana-assosiaatiopelin "iAssociate" toinen versio. Ensimmäinen "iAssociate" pääsi vuonna 2009 TUAW:n suosituimpien mobiiliohjelmistojen listaan.Suosittu peli on mainittu Yhdystvaltain ABC-kanavan Good Morning America -talk show’ssa. Lisäksi amerikkalainen näyttelijä ja talk show -juontaja Ricki Lake on kertonut vuonna 2012 Ustreamissa, että "iAssociate 2" oli sillä hetkellä hänen suosikkimobiilipelinsä.


title: Ouarglan maakunta

text: Ouarglan maakunta eli wilaya on hallintoalue Algerian Saharan koillisosassa. Sen hallinnollinen keskus on Ouarglan kaupunki. Maakunnan pinta-ala on 163 230 neliökilometriä. Asukkaita on 558 600 henkeä (vuonna 2008).


title: Ouarglan maakunta

text: Ouarglan maakunta rajoittuu etelässä Algerian Illizin ja Tamanrassetin, lännessä Ghardaïan, pohjoisessa Djelfan, Biskran ja El Ouedin maakuntiin sekä idässä Tunisiaan. Itäisen Ison Ergin hiekka-aavikko käsittää kaksi kolmasosaa alueesta. Ilmasto on hyvin kuuma ja kuiva.


title: Ouarglan maakunta

text: Hallinnollisesti maakunta jakautuu kymmeneen piirikuntaan eli daïraan, joihin kuuluu 21 kuntaa:Maakunnan läpi kulkee etelään vievä N3-valtatie. Touggourtiin johtaa rautatie. Ain Beidassa, Hassi Messaoudissa ja Touggourtissa on lentokentät. Hassi Messaoudin lähellä sijaitsevat Algerian suurimmat öljy- ja maakaasuesiintymät. Touggourt on huomattava teollisuuskeskus. Maatalous tuottaa taateleita, lihaa ja maitoa.


title: Ouarglan maakunta

text: Koulutusjärjestelmä käsittää 287 alakoulua, 87 keskikoulua, 30 lyseota, joukon ammattioppilaitoksia ja yliopistokeskuksen. Terveyspalveluihin kuuluu kolme sairaalaa ja 24 poliklinikkaa.


title: FS Iéna (1898)

text: FS Iéna oli 1902 valmistunut Ranskan laivaston predreadnought-taistelulaiva.


title: FS Iéna (1898)

text: Alus tilattiin 3. huhtikuuta 1897 Brestin laivastontelakalta. Sen köli laskettiin 15. tammikuuta 1898 ja alus laskettiin vesille vielä samana vuonna 1. syyskuuta. Alus valmistui 1. marraskuuta 1899 aloittaen koeajot ja se otettiin palvelukseen 14. huhtikuuta 1902.


title: FS Iéna (1898)

text: Alus tuhoutui ammusvaraston räjähdyksessä ja sitä seuranneessa tulipalossa 12. maaliskuuta 1907. Se siirrettiin maalilaivaksi 2. joulukuuta 1909 ja hylky myytiin romutettavaksi 1912.


title: Stotinka

text: Stotinka (), monikko "stotinki" () on Bulgarian levan sadasosa. Nimi "stotinka" tulee siitä, että bulgarian kielen "sto" tarkoittaa sataa, eli sitä määrää, minkä verran stotinkoja on levassa. Bulgariassa on käytössä 1, 2, 5, 10, 20 ja 50 stotinkin kolikot. Jokaisessa stotinka-kolikossa on Bulgarian vaakunan kuva. 1, 2 ja 5 stotinkin kolikot on valmistettu messingistä ja 10, 20 ja 50 stotinkin kolikot nikkelistä.


title: Lars Samuelson

text: Lars Samuelson (s. 4. elokuuta 1935) on ruotsalainen muusikko, trumpetisti ja sovittaja. Hän aloitti uransa vuonna 1957 soittamalla artistien kuten Eva Engdahlin, Seymour East Wallin ja Malte Johnsonin kanssa. Hän levytti ensimmäistä kertaa vuonna 1958, ja perusti ensimmäisen oman yhtyeensä "Swing Sing Seven" vuonna 1963. 1960- ja 1970-luvuilla hän toimi paljon studiomuusikkona, tuottajana ja sovittajana. Samuelson toimi myös Ruotsin kapellimestarina Eurovision laulukilpailussa kolmesti, vuosina 1969, 1975 ja 1979.


title: Suminnaga

text: Suminnaga eli sumi on yksi Intian Nagalandin osavaltiossa asuvien nagojen puhumista tiibetiläis-burmalaisista kielistä. Sitä puhuu vuoden 2001 väestönlaskennan mukaan äidinkielenään 104 000 ihmistä. Suminnagan puhujia asuu Nagalandissa Zunheboton, Kohiman, Mokokchungin ja Tuensangin piirikunnissa ja Assamissa Tinsukian piirikunnassa.


title: Suminnaga

text: Suminnaga kuuluu yhdessä muun muassa angaminnagan ja pochurinnagan kanssa angami-pochuri-kielten ryhmään.


title: Meraf Bahta

text: Meraf Bahta Ogbagaber (s. 24. elokuuta 1989 Dekishahay, Eritrea) on eritrealaissyntyinen, mutta myöhemmin Ruotsin kansalaisuuden saanut kestävyysjuoksija. Hän edustaa nykyisin Hälle IF:ää. Bahtan päämatka on 5 000 metriä, jossa hän voitti EM-kultaa Zürichissä 2014.


title: Meraf Bahta

text: Bahta siirtyi edustamaan Ruotsia vuonna 2014 muutettuaan vuonna 2008 Ruotsiin ja saatuaan maan kansalaisuuden vuonna 2012. Vuoteen 2008 asti hän juoksi Eritrean väreissä muun muassa nuorten MM-kisoissa, joissa hän sijoittui 1 500 metrillä viidenneksi 2006 ja maastojuoksun maailmanmestaruuskilpailuissa, joissa oli alle 20-vuotiaiden kilpailussa kuudes 2007. Afrikan kisoissa 2007 hän sijoittui 1 500 metrillä yhdeksänneksi ja 5 000 metrillä seitsemänneksi.


title: Meraf Bahta

text: Bahta voitti 5 000 metrin Euroopan-mestaruuden Zurichissä 2014 ajalla 15.36,36. Hän sijoittui samana vuonna maanosien cupissa 3 000 metrillä toiseksi ja sai pronssia maastojuoksun EM-kilpailuissa. Hän saavutti Amsterdamin EM-kilpailuissa 2016 hopeaa 5 000 metrillä ajalla 15.20,54. Rio de Janeiron olympialaisissa hän oli 1 500 metrillä kuudes. Belgradin EM-hallikilpailuissa 2017 Bahta sijoittui 1 500 metrillä neljänneksi ja Lontoon MM-kilpailuissa yhdeksänneksi. Hän sai maastojuoksun EM-kilpailuissa hopeaa 2017. Birminghamin MM-hallikilpailuissa 2018 hän oli 1 500 metrillä kymmenes ja 3 000 metrillä kahdestoista.


title: Meraf Bahta

text: Bahta saavutti Berliinin EM-kilpailuissa 2018 pronssia 10 000 metrillä ajalla 32.19,34. Häntä epäiltiin 2018 dopingrikkomuksesta hänen jätettyään dopingtestin väliin kolme kertaa vuoden aikana. Ruotsin dopinglautakunta vapautti hänet syytöksistä tammikuussa 2019.


title: Meraf Bahta

text: NR = maan (Ruotsin) ennätys


title: Paavimobiili

text: Paavimobiili on auto, jota paavi käyttää liikkuessaan julkisesti ulkona. Sen jälkeen kun paavi Johannes Paavali II yritettiin murhata vuonna 1981, käytti paavi pääasiassa erikoisvalmisteisella lasilla suojattua autoa. Paavi Franciscus ei kuitenkaan edeltäjistään poiketen mielellään käytä luodinkestävää autoa, koska se erottaa hänet ihmisistä.


title: Jani Kiiskilä

text: Jani Markus Kiiskilä (s. 28. joulukuuta 1989 Kemi) on suomalainen keihäänheittäjä, joka edustaa Veitsiluodon Kisaveikkoja. Kiiskilän ennätys on vuonna 2016 Rovaniemellä heitetty 78,41. Hän on voittanut useita nuorten Suomen-mestaruuksia. Kalevan kisoissa 2013 Kiiskilä oli miesten sarjassa seitsemäs. Samana vuonna hän voitti Työväen Urheiluliiton järjestämän keihäskilpailun Bulgarian Varnassa. Kiiskilä on 180 senttimetriä pitkä ja painaa 92 kilogrammaa.


title: José Luis Gayà

text: José Luis Gayà Peña (s. 25. toukokuuta 1995 Pedreguer, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan vasen laitapuolustaja.


title: José Luis Gayà

text: Gayá on Valencian nuorisoakatemian kasvatti. Hän pelasi ensimmäisen ottelunsa seuran reservijoukkueessa Andorra Club de Fútbolia vastaan maan kolmanneksi korkeimmalla sarjatasolla Segunda División B:ssä.


title: José Luis Gayà

text: 30. lokakuuta 2012 Gayá teki ensiesiintymisensä seuran edustusjoukkueessa Copa del Reyn ottelussa UE Llagosteraa vastaan, jossa hän pelasi täydet 90 minuuttia. Hän pelasi ensimmäisen ottelunsa Eurooppa-liigassa 12. joulukuuta 2013 lohkovaiheen ottelussa venäläistä Kuban Krasnodaria vastaan.


title: José Luis Gayà

text: 27. huhtikuuta 2014 Gayá pelasi ensimmäisen ottelunsa Primera Divisiónissa 0–1-kotitappiossa Atlético Madridia vastaan. 3. elokuuta 2014 hän teki ensimmäisen maalinsa joukkueessa Emirates Cupissa ottelussa portugalilaista Benficaa vastaan.


title: José Luis Gayà

text: Gayá nousi joukkueen avauskokoonpanoon kaudella 2014–2015 uuden päävalmentaja Nuno Espírito Santon alaisuudessa. Hän teki ensimmäisen virallisen maalinsa joukkueessa 25. syyskuuta 2014 pelatussa ottelussa Córdobaa vastaan. Hänen kauden toinen maalinsa syntyi 7. tammikuuta 2015 Copa del Reyn neljännesvälierien ensimmäisessä osaottelussa Espanyolia vastaan.


title: Bosnia ja Hertsegovinan jääkiekkoliiga

text: Bosnian ja Hertsegovinan jääkiekkoliiga (bosn. Bosansko Hercegovačka Hokej Liga) eli "BHL" on jääkiekkoliiga. Liiga on Bosnia-Hertsegovinan jääkiekkoliiton alainen.


title: Midtre Hellstugutinden

text: Midtre Hellstugutinden on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 339 metriä.


title: Leirhøe

text: Leirhøe tai Leirhøi on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 330 metriä.


title: Tjønnholstinden

text: Tjønnholstinden on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 329 metriä.


title: Luettelo Rytmihäiriön kappaleista

text: Tämä on luettelo Rytmihäiriön tekemistä kappaleista aakkosjärjestyksessä. Listassa on kaikkiaan 98 kappaletta.


title: TCT

text: TCT on vuonna 2010 perustettu pop–rap-yhtye, joka sai virallisen nimensä kuitenkin vasta vuonna 2011. Yhtye keikkaili alunalkujaan nimellä T.L&Comeetta ja Tiahu.


title: TCT

text: Yhtyeen jäsenet ovat T.L (Tuomas Lehtinen), Comeetta (Miika Saloranta) sekä Tiahu (Matias Lehtinen). T.L ja Tiahu ovat veljeksiä ja he ovat puoliksi jamaikalaisia.


title: TCT

text: TCT solmi levytyssopimuksen Universal Musicin kesällä 2013. Ennen levytyssopimusta yhtyeen jäsenet ovat tehneet omakustannemusiikkia. Yhtyeen ensimmäinen kappale nimellä TCT oli ”Pliis nipistä”, jonka musiikkivideo julkaistiin yhtyeen kanavalla YouTubessa huhtikuussa 2012. Samana vuonna yhtye toimi Pitbullin Suomen keikan lämmittelijänä.


title: TCT

text: Ensimmäinen Universal Musicin julkaisema single oli ”Rannalle”, jolla on mukana myös laulaja Jontte Valosaari. Kappale oli mukana The Voicen kesähittiäänestyksessä, jossa se sijoittui toiseksi Kasmirin ”Vadelmavene”-kappaleen voittaessa vuoden 2014 kesähitin tittelin. Yhtye on nimennyt esittämänsä musiikkigenrensä "party-hopiksi".


title: TCT

text: Myös TCT:n kappaleet ”Rammaa”, ”Lavatanssit” ja "Virheistä kaunein" ovat saaneet yli miljoona kuuntelukertaa Spotifyssä.


title: Bukkehøe

text: Bukkehøe on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 314 metriä.


title: Besshøe

text: Besshøe on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 258 metriä.


title: Hot Snakes

text: Hot Snakes on yhdysvaltalainen post-hardcore-yhtye, joka perustettiin San Diegossa vuonna 2011. Yhtyeen johtohahmoina toimivat Rick Froberg ja John Reis. Yhtye hajosi vuonna 2005, mutta teki comebackin vuonna 2011. Yhtyeen soundia on kuvailtu muun muassa "hardcore garage punk" nimellä.


title: Fannaråki

text: Fannaråki tai Fanaråken on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 068 metriä.


title: Iveco Effeuno

text: Iveco Effeuno on Italiassa valmistettu linja-autosarja, jota valmistettiin vuosina 1984-1989. Sarjaan kuuluu kolme mallia, joissa on erilaiset istumapaikkajärjestelyt. Iveco 471 on tarkoitettu keskustaliikenteeseen, Iveco 571 lähiöliikenteeseen ja Iveco 671 kaupunkien väliseen liikenteeseen.


title: Iveco Effeuno

text: Effeunon alustavaihtoehtoina olivat 10,5 ja 12 metrin pituiset alustat. Sarjaa tarjottiin myös 18 metrin pituisena nivelbussina.


title: Iveco Effeuno

text: Effeunon korvasi Iveco Turbocity -sarja.


title: FS Cosmao (1889)

text: FS Cosmao oli Ranskan laivaston vuonna 1889 vesillelaskettu Troude-luokan panssarikansiristeilijä.


title: FS Cosmao (1889)

text: Alus tilattiin Bordeauxista Forges et Chantiers de la Girondelta, missä köli laskettiin vuonna 1887. Alus laskettiin vesille elokuussa 1889 ja otettiin palvelukseen vuonna 1891.


title: FS Cosmao (1889)

text: Alus poistettiin alusluettelosta vuonna 1922.


title: Iveco Turbocity

text: Iveco Turbocity on Italiassa valmistettu linja-autosarja, jota valmistettiin vuosina 1989-1996. Sarjaan kuuluu kolme mallia, joissa on erilaiset istumapaikkajärjestelyt. Iveco 480 on tarkoitettu keskustaliikenteeseen, Iveco 580 lähiöliikenteeseen ja Iveco 680 kaupunkien väliseen liikenteeseen.


title: Iveco Turbocity

text: Turbocityn alustavaihtoehtoina olivat 9,5, 10,5 ja 12 metrin pituiset alustat. Sarjaa tarjottiin myös 18 metrin pituisena nivelbussina. Turbocity-sarja oli saatavissa myös johdinautona.


title: Iveco Turbocity

text: Iveco yritti myydä Turbocityn oikealta ajettavia versioita myös Yhdistyneeseen kuningaskuntaan. Turbocitystä valmistettiin sekä yksi- että kaksikerroksisia mallikappaleita. Tilauksia ei kuitenkaan tullut. Yksikerroksinen mallikappale vietiin Singaporeen, jossa sitä käytettiin kuljettajien koulutukseen. Kaksikerroksiselle versiolle löytyi ostaja vasta yli vuoden jälkeen. Sitä käyttivät useat pienet bussiyhtiöt, kunnes se romutettiin kolarin jälkeen.


title: Iveco Turbocity

text: Turbocityn korvasi Iveco Turbocity-R -sarja.


title: FS Lalande (1889)

text: FS Lalande oli Ranskan laivaston vuonna 1889 vesillelaskettu Troude-luokan panssarikansiristeilijä.


title: FS Lalande (1889)

text: Alus tilattiin Bordeauxista Forges et Chantiers de la Girondelta, missä köli laskettiin vuonna 1887. Alus laskettiin vesille 21. maaliskuuta 1889 ja otettiin palvelukseen lokakuussa 1890.


title: FS Lalande (1889)

text: Alus poistettiin alusluettelosta vuonna 1912.


title: Margaret Talmadge

text: Margaret ”Peg” Talmadge (omaa sukua Jose; 3. marraskuuta 1864 New York City, New York – 29. syyskuuta 1933 Los Angeles, Kalifornia) oli yhdysvaltalainen nainen, joka tuli tunnetuksi mykkäelokuvanäyttelijöiden Norma Talmadgen, Natalie Talmadgen ja Constance Talmadgen äitinä. Häntä yleisesti kuvailtiin nokkelasanaiseksi ja peräänantamattomaksi naiseksi.


title: Margaret Talmadge

text: Margaret ”Peg” Talmadge syntyi New Yorkissa 3. marraskuuta vuonna 1864. Hänen vanhempansa olivat kotoisin Irlannista. Peg Jose avioitui Frederick ”Fred” Talmadgen kanssa 15. tammikuuta vuonna 1893, vaikka hänen vanhempansa eivät hyväksyneet Frediä tämän juomisen ja uhkapeluun takia. Fred Talmadge oli syntynyt Connecticutin Plainvillessa 4. toukokuuta 1868. Fred oli ollut alun perin myyjä, joka menetti työnsä sairastuttuaan alkoholismiin. Esikoistyttären Norman syntymän aikaan Talmadget asuivat New Jerseyn Jersey Cityssä, josta he muuttivat New Yorkin Brooklyniin, missä tyttäret Natalie ja Constance syntyivät. Peg kertoi myöhemmin Anita Loosille, että hän yritti jokaisen raskauden aikana saada tahallinen keskenmeno menemällä Coney Islandilla sijaitsevaan Bump-the-Bumps-nimiseen huvipuistolaitteeseen. Talmadget olivat köyhiä, joten Peg joutui työskentelemään erilaisissa ammateissa. Alkoholisoitunut Fred hylkäsi perheensä vuoden 1900 joulupäivänä. Fred oli ennen lopullista katoamistaan aiemminkin jättänyt perheensä pidemmäksikin aikaa, mutta hän oli aina tullut takaisin. Pegin ja Fredin avioeroa ei koskaan vahvistettu, joten he olivat aviossa aina Fredin kuolemaan asti. Peg sai kaikki kolme tytärtään elokuvamaailmaan, missä he sittemmin menestyivät.


title: Margaret Talmadge

text: Peg näytteli rouva Kieseytä Constancen draamaelokuvassa "A Girl of the Timber Claims" vuonna 1917. Rouva Talmadge kirjoitti ja julkaisi tyttäristään "The Talmadge Sisters" -kirjan, joka ilmestyi vuonna 1924. Pegin puoliso Fred Talmadge kuoli 57-vuotiaana 14. marraskuuta 1925. Peg Talmadge sairastui vuonna 1931 ja kuoli influenssasta kehittyneeseen keuhkokuumeeseen 68-vuotiaana Los Angelesin Hollywoodissa 29. syyskuuta vuonna 1933. Pegin "The New York Timesiin" kirjoitetussa muistokirjoituksessa kerrottiin hänen kuolinsyykseen keuhkokuume, mutta Anita Loos kirjoitti 45 vuotta myöhemmin Talmadgeja koskevassa kirjassaan "The Talmadge Girls" (1978) Pegin kuolleen syöpään. Syöpää ei mainittu hänen "The New York Times" -muistokirjoituksessaan. Peg Talmadge haudattiin Kalifornian Los Angelesissa sijaitsevalle Hollywood Forever -hautausmaalle.


title: FS Linois (1894)

text: FS Linois oli vuonna 1895 valmistunut Ranskan laivaston Linois-luokan panssarikansiristeilijä.


title: FS Linois (1894)

text: Alus tilattiin La Seyne-sur-Meristä Forges et Chantiers de la Méditerranéeltä ja sen köli laskettiin elokuussa 1892. Alus laskettiin vesille 30. tammikuuta 1894 ja se otettiin palvelukseen 1895.


title: FS Linois (1894)

text: Alus poistettiin alusluettelosta 1922.


title: Morganukodontit

text: Morganukodontit ("Morganucodontidae") oli kynodontteihin kuuluva heimo. Heimon lajit olivat kooltaan pieniä ja muistuttivat ulkomuodoltaan rottia. Raajat olivat sirorakenteiset. Heimoon kuuluvia sukuja ovat "Eozostrodon, Erythrotherium ja Morganucodon".


title: The Greeks Had a Word for It

text: The Greeks Had a Word for It on Zoë Akinsin kirjoittama yhdysvaltalainen komedianäytelmä vuodelta 1930. "The Greeks Had a Word for It" sai ensi-iltansa Broadwayn Sam H. Harris Theatressa 25. syyskuuta vuonna 1930, ja sitä esitettiin aina toukokuuhun 1931 asti 253:n esityksen ajan. Näytelmässä on kolme näytöstä, ja se sijoittuu New Yorkiin. Näytelmän tuottajana oli William Harris.


title: The Greeks Had a Word for It

text: Lisäksi "The Greeks Had a Word for It" -näytelmä inspiroi William A. Seiterin ohjaamaa "Elämänhaluisia tyttöjä" ("Three Blind Mice", 1938) ja Walter Langin ohjaamaa "Kesäloma Miamissa" ("Moon Over Miami", 1941).


title: Ralf Henriksson

text: Ralf Henriksson (s. 1957) on suomalainen kirjailija. Henriksson on koulutukseltaan ekonomi ja asuu Ikaalisissa. Hän on toiminut usean vuosikymmenen ajan liike-elämän palveluksessa. Esikoisteos "Halla hanhen hartioilla" ilmestyi 2013 Myllylahden julkaisemana, toinen teos "Made sen nimi on" 2014 ja "Majavalaukaus" vuonna 2015. Vuoden 2016 huhtikuussa ilmestyi Henrikssonin neljäs eränovellikokoelma "Latvametso" Myllylahdelta. Siirtolaisromaani "Tukholman ghetto" ja rikosromaani "Noiduttu kaivos" ilmestyivät vuonna 2015 Kustannus HD:n julkaisemina. Vuonna 2016 ilmestyi rikosromaani "Pahan pankkiiri" Kustannus HD:lta. Eränovelli "Hiisi hirvensä vie" ilmestyi Kariston Erämaailma 2011–2012 -antologiassa, "Tenon koukuttamat" Kariston Erämaailma 2015-2016 -antologiassa, "Itäniemen konkkonokka" Erämaailma 2016–2017 -kokoelmassa, "Jänispiiska" Erämaailma 2017-2018-kokoelmassa sekä "Reseptijänis" kokoelmassa Erämaailma 2018-2019. Ralf Henriksson on julkaissut myös historiallisen romaanin "Armoton nuijasota, Jaakko Ilkan aseenkantajan kertomana", joka ilmestyi lokakuussa 2016 Kustannus HD:lta. Maaliskuussa 2017 ilmestyi Myllylahdelta Ralf Henrikssonin yhdeksäs kaunokirja, totuuspohjainen eränovellikokoelma "Karhunveri", jossa lukija pääsee tekijän mukana karhujahteihin Kanadan Sudburyn erämaahan, Ruotsin Taalainmaalle ja Kainuuseen Kuhmon Kiekinkosken saloille. Vuonna 2018 ilmestyi Karistolta Ralf Henrikssonin kymmenes kaunokirjallinen teos "Sudentappoase," joka sisältää mm. susijahteja eri puolilta Suomea. Tammikuussa 2019 ilmestyi Ralf Henrikssonin yhdestoista teos, eränovellikokoelma Mustan maan jänis Karistolta. Mustan maan jänis vie lukijan eräretkille Pirkanmaan, Itä-Suomen ja Lapin kautta Viroon, Yhdysvaltoihin ja Kanadaan.


title: Daniel Börtz

text: Daniel Börtz (s. 8. elokuuta 1943 Hässleholm) on ruotsalainen taidemusiikin säveltäjä. Börtz on tuottanut urallaan yksitoista sinfoniaa (1973−2006) sekä useita oopperoita ja orkesteriteoksia, kuten "Strindberg Suite". Börtz on palkittu mitalilla kuninkaallisen musiikkiakatemian tilaisuudessa 28. marraskuuta 2005 "sävellysmusiikin edistäjänä".


title: Daniel Börtz

text: Hänen myöhempiin sävellyksiinsä lukeutuvat muun muassa oratorio "Hans namn var Orestes" (2001−2002), nokkahuilukonsertot "En gycklares berättelser" (2000) ja "Pipor och klockor" (2002) sekä pianokonsertot "Svall" (2003), "Magnus Gabriel" (2006) ja "Goya" (2008). Ooppera "Medea "saa ensi-iltansa vuonna 2016.


title: Daniel Börtz

text: Börtz on Ruotsin kuninkaallisen musiikkiakatemian jäsen.


title: Symmetrodontit

text: Symmetrodontit ("Symmetrodonta") oli varhaisiin nisäkkäisiin kuuluva lahko, joka eli Mesotsooisella kaudella. Symmetrodontit olivat eräänlainen siirtymävaihe synapsideista varsinaisiin nisäkkäisiin. Lahkon lajit olivat kooltaan pieniä. Lukuun ottamatta "Zhangheotheriumia" symmetrodonttien hampaiden pinnan rakenne oli oudosti hajanainen.


title: Symmetrodontit

text: Heimo Kuehneotheriidae


title: Symmetrodontit

text: Heimo Zhangotheriidae


title: Madame du Barry

text: Barryn kreivitär du Barry (oikealta nimeltään Jeanne Bécu; 19. elokuuta 1743 – 8. joulukuuta 1793) oli ranskalainen aatelinen ja Ranskan kuninkaan Ludvig XV:n viimeinen huomattava rakastajatar. Du Barry ei ollut kiinnostunut politiikasta, mutta hänen vaikutusvaltaansa käytettiin muun muassa ulkomaanasiainministeri Choiseulin kukistamiseen. Hän oli yksi Ranskan suuren vallankumouksen terrorin ajan uhreista ja hänet tuomittiin mestattavaksi valtiollisesta vehkeilystä.


title: Madame du Barry

text: Jeanne Bécu syntyi Meusen departementin alueella sijaitsevassa Vaucouleursin kylässä ompelijatar Anne Bécun ensimmäisenä lapsena. Lapsen isänä pidettiin yleisesti luostariveli Jean-Baptiste Gomard de Vaubernieria, johon Jeannen äiti oli tutustunut tehdessään ompelutöitä läheisessä luostarissa. Jeannen ollessa kolmivuotias Anne Bécu tuli uudelleen raskaaksi ja muutti Vancouleursista Pariisiin, jossa synnytti pojan vuonna 1747.


title: Madame du Barry

text: Pariisissa Anne asettui asumaan sisarensa Helenin luo, ja pojan isänä pidetty Pariisin kaupungin talouspäällikkö Billiard-Dumonceaux huolehti taustalla Annen ja hänen lastensa elatuksesta. Pojan kuollessa vain muutaman kuukauden ikäisenä Anne ja Jeanne siirtyivät asumaan talouspäällikön asuntoon. Billiard-Dumonceauxin italialaissyntyinen rakastajatar Francesca, joka asui samassa taloudessa, otti Bécun perheen hoiviinsa. Annen isänpuolelta perityt kulinaariset taidot pääsivät oikeuksiinsa ja keittiöstä tuli hänen valtakuntansa. Francesca, joka tunnettiin Pariisissa La Frédériquena, hemmotteli nuorta Jeannea hienoilla vaatteilla ja opetti tälle erilaisia seuratansseja ja hovielämään sisältyviä käytöstapoja.


title: Madame du Barry

text: Seuraavien kahden vuoden aikana Jeannesta tuli La Frédériquen lemmikki, mutta samalla hän vieraantui äidistään. Kun Anne Bécu avioitui vuonna 1749 , La Frédérique järjesti tytölle opiskelupaikan Saint Auren nunnaluostarissa Pariisissa. Tämä muutti nuoren Jeannen elämän dramaattisesti ja hän muisti luostariintulopäivänsä elämänsä onnettomimpana päivänä. Hän joutui luopumaan hienoista vaatteistaan ja pukeutumaan karkeatekoiseen sarssikankaiseen luostariasuun ja mustaan huntuun, joka peitti hänen kullanväriset enkelinkiharansa.


title: Madame du Barry

text: Jeanne vietti luostarissa yhdeksän vuotta, ja hänen äitinsä satunnaiset vierailut jäivät tytön ainoaksi kontaktiksi ulkomaailmaan.


title: Madame du Barry

text: Jätettyään 15-vuotiaana luostarin Jeanne teki vierailun hyväntekijänsä La Frédériquen luo, mutta tapaaminen osoittautui suureksi pettymykseksi. La Frédérique oli muuttunut keski-ikää lähestyväksi katkeraksi naiseksi, joka ei nähnyt Jeannea enää pikkutyttönä vaan nuorena naisena, joka vei häneltä miesten huomion. Myös Anne Bécu oli häädetty pois Pariisin talouspäällikön taloudesta, ja Jeanne siirtyi asumaan äitinsä kanssa tämän aviomiehen pieneen asuntoon. Asuminen äidin luona jäi lyhytaikaiseksi, ja Jeanne matkusti Pariisiin, jossa hän kauppasi mukaansa ottamiaan vanhoja koruja. Pariisissa hän pääsi erääseen kampaamoon harjoittelijaksi tätinsä suosituksilla. Jo ennen 16-vuotispäiviään Jeanne ihastui tapaamaansa vaatturioppilaaseen ja muutti tämän pieneen asuntoon, joka tuntui salongilta luostarin askeettiseen huoneeseen verrattuna.


title: Madame du Barry

text: Onnellinen yhteiselämä päättyi puoli vuotta myöhemmin vaatturioppilaan äidin kuultua poikansa alempiarvoisesta morsiamesta, joka tuhlasi kaikki tämän säästöt. Joidenkin lähteiden mukaan Jeannelle syntyi tästä suhteesta tytär, joka ristittiin Marie-Joséphineksi. Tyttö annettiin Jeannen äidin veljen Nicholas Bécun hoiviin.


title: Madame du Barry

text: Erottuaan poikaystävästään Jeanne toimi erään varakkaan vanhan rouvan palvelustyttönä. Tytön kauneus sai pauloihinsa rouvan kaksi avioliitossa elävää poikaa, jotka piirittivät Jeannea, kunnes tämä oli pakotettu jättämään työnsä. Vuonna 1762 Jeanne otettiin harjoittelijaksi hienoon pariisilaiseen muotitaloon, jonka asiakkaat edustivat vaikutusvaltaisia seurapiirejä ja "demi-mondea" (hedonismistä elämänfilosofiaa). Työskennellessään muotitalossa Jeanne huomasi lopullisesti miten voimakkaasti hänen ulkonäkönsä vaikutti miespuolisiin asiakkaisiin. Viikonloppuisin hän pääsi vapaasti kiertämään Pariisissa ja nauttimaan suurkaupungin värikkäästä elämästä.


title: Madame du Barry

text: Vuonna 1763 Jeanne tapasi Jean-Baptiste du Barryn, jonka tehtävänä oli hankkia rakastajattaria varakkaille miehille. du Barry lumoutui Jeannen kauneudesta ja otti hänet rakastajattarekseen. Myöhemmin du Barry teki Jeannesta kurtisaanin, joka palveli Pariisin yhteiskunnan korkea-arvoisimmissa piireissä. Hänen "taiteilijanimekseen" tuli madamoiselle Lange.


title: Madame du Barry

text: Vuonna 1768 du Barry vei Jeannen Versaillesiin ja esitteli tämän kuningas Ludvig XV:lle. Nopeasti Jeannesta tuli kuninkaan rakastajatar, mutta hän ei voinut asua hovissa ilman titteliä. Asia korjattiin pikaisesti ja hänet naitettiin vuonna 1769 du Barryn veljelle Comte Guillaume du Barrylle. Hääseremonioiden yhteydessä Jeanne sai uuden syntymätodistuksen ja uuden menneisyyden, joka teki hänestä du Barryn kreivittären.


title: Madame du Barry

text:
Seuraavien vuosien ajan madame du Barry oli julkisesti kuninkaan "maîtresse-déclarée", joka tarkoitti, että kuningas oli julkisesti tunnustanut hänet rakastajattarekseen.
Hankkimassaan asemassa kreivitär sai paljon etuja. Hänelle maksettiin muun muassa 250 livren kuukausipalkkaa {1 livre vastasi 350 Ranskan frangia vuonna 1990). Lisäksi kuningas lahjoitti hänelle Louveciennesin linnan (Château de Louveciennes) ja toinen toistaan kalliimpia koruja. Taite-esineiden ja maalausten keräilystä tuli du Barryn suuri intohimo ja hän teetätti kalliita taideteoksia nimekkäillä taidemaalareilla ja muiden alojen mestareilla. Kreivittären viehtymys ylelliseen elämään näkyi monina silmiinpistävinä asioina ja muun muassa hänen lakeijansa olivat hienommin puettuja kuin kuninkaallinen palveluskunta. Jopa du Barryn musta palveluspoika Zamor kantoi yllään säihkyviä jalokiviä.


title: Madame du Barry

text: Vaikka du Barry ei erityisesti ollut kiinnostunut politiikasta, hän sekaantui siihen jossakin määrin. Vuonna 1770 hän pystyi vaikutusvaltansa avulla järjestämään eron ministeri Étienne François de Choiseulille, joka etsi silloisen parlamentin suostumusta seitsenvuotista sotaa seuraavalle uudelle sodalle.


title: Madame du Barry

text: Kaikkia madame du Barryn asema ei miellyttänyt, ja hän sai hovin sisällä monia vihamiehiä. Ludvig XV:n poika Ludvig August ja tämän tuleva puoliso Marie Antoinette tunsivat vastenmielisyyttä kreivitärtä kohtaan. Madame du Barryn järjestämät metsästysillalliset herättivät heissä pahennusta rentoudellaan ja epäsäädyllisyydellään.


title: Madame du Barry

text: Ludvig XV:n sairastuminen isorokkoon keväällä 1774 huononsi du Barryn asemaa hovissa. Kun kuninkaan kuolinhetki oli lähellä, kardinaali saneli hänelle ”ikuisen sielun pelastamiseksi” tarkoitetun kirjeen ("lettre de cachet"), jossa kreivitär du Barry määrättiin valtiolliseen vankeuteen Abbaye du Pont-aux-Damesin nunnaluostariin.


title: Madame du Barry

text: Kuninkaan kuoltua toukokuussa 1774 madame du Barrya koskeva määräys pantiin täytäntöön ja hänet lähetettiin maanpakoon Abbaye du Pont-aux-Dames'iin. Nunnat tiesivät kuka hän oli ja ylenkatsoivat aluksi entisen kuninkaan huonomaineista rakastajatarta. Jeannella oli kuitenkin kyky lumota ihmiset olemuksellaan ja nopeasti luostarin naiset muuttivat käsityksensä hänestä. Kun du Barry sai vapautensa vuonna 1775, nunnat ja abbedissa jäivät suremaan hänen poistumistaan Abbaye du Pont-aux-Dames'ta.


title: Madame du Barry

text: Luostarielämän jälkeen du Barry ei voinut palata Louveciennesin linnaan Île-de-Francessa, koska hänet oli määrätty pysymään riittävän kaukana Versailles'ta. Ylellisyyttä arvostavana hän osti vanhan linnan 50 kilometrin etäisyydeltä Pariisista ja palkkasi osan entisistä palvelijoistaan takaisin talouteensa.. Kreivitär kärsi suurista veloista ja joutui turvautumaan tuttaviensa apuun. Samalla hän auttoi nuoria pareja näiden avioliittovalmisteluissa ja järjesti juhlatilaisuuksia linnansa puistossa. Talvella 1775–1776 hän majoitti köyhiä kyläläisiä keittiöönsä ja ansaitsi käytöksellään paljon kiitosta. Suurimmat ongelmat du Barrylle aiheutti hänen palvelijansa Zamor, joka käyttäytyi häiritsevästi kaikkia muita kohtaan. Kreivittären pyydettiin hankkiutumaan Zamorista eroon, mutta hänellä ei ollut sydäntä tehdä niin..


title: Madame du Barry

text: Lokakuussa 1776 du Barry sai luvan muuttaa takaisin Louveciennesiin. Samalla hän myi huvilansa Versailles'sa ja maksoi velkansa. Asuttuaan vuoden Louveciennessa du Barry sai naapurikseen englantilaissyntyisen poliitikko Henry Seymourin, jonka kanssa hän vietti onnellisen ajanjakson. Suhde Seymouriin muodostui kuitenkin lyhytaikaiseksi, sillä tämä muutti pois Pariisista vuonna 1780. Brissacin herttua Louis Hercule Timolon de Cossé täytti Seymourin paikan kreivittären rinnalla ja suhde kesti koko 1780-luvun ajan.


title: Madame du Barry

text: Kun Ranskan suuri vallankumous alkoi kesällä 1789, du Barry jäi Louveciennesiin. Vallankumouksellisten ratsumiehet levittäytyivät maaseuduille ja kaupunkeihin ja yllyttivät asukkaita nousemaan kuningasvaltaa vastaan. Kreivitär hoiti linnassaan haavoittuneita kuninkaan vartiomiehiä ja joutui kapinallisten epäsuosioon muiden kuningasmielisten tavoin. Hänestä levitettiin ilkeämielisiä pamfletteja ja hänestä tuli eräs vallankumouksen ajan monista vihatuista aristokraateista.


title: Madame du Barry

text: Kreivittären tukena toiminut Brissocin herttua sai surmansa muiden kuningasmielisten vankien joukossa syksyllä 1792.. Kolme nuorta kapinallista leikkasi hänen päänsä irti ja kantoi sitä seipäässä Versailles'n kaduilla. Samaan aikaan kun kreivitär odotti uutisia Brissot'n herttualta, väkijoukko kuljetti voitonmerkkinsä du Barryn ikkunan alle. Legendan mukaan kreivitär hautasi rakastajansa pään puutarhaansa, josta se löydettiin vuosia myöhemmin.


title: Madame du Barry

text: Vuonna 1792 madame du Barry teki useita matkoja Lontooseen, sillä häneltä varastetut jalokivet olivat ilmestyneet sikäläisille markkinoille. Kivistä oli edellisellä vuosikymmenellä tehty yksityiskohtainen luettelo, jonka avulla ne jäljitettiin nopeasti. Vallankumouksen johtajat kiinnittivät huomionsa du Barryn toistuviin matkoihin ja epäilivät tämän pitävän yhteyttä Ranskasta paenneisiin emigrantteihin. Lisäksi hänen epäiltiin kuuluvan rojalistien muodostamaan salaliittoon. Epäilyjä vahvistivat du Barryn paviljongissa pidetyt rojalistien kokoukset, joista kreivittären palvelija Zamor välitti tietoja Jakobiiniklubille, jonka jäseneksi hän oli liittynyt.


title: Madame du Barry

text: Palatessaan Louveciennesiin heinäkuussa 1793 du Barry pidätettiin ja asetettiin syytteeseen emigranttien tukemisesta raha-avustuksilla. Marraskuussa hän joutui vallankumoustuomioistuimen eteen ja yleinen syyttäjä Antoine Quentin Fouquier-Tinville tuomitsi hänet kuolemaan valtion omaisuuden hävittämisestä, vehkeilystä tasavaltaa vastaan ja Ludvig XVI:n surunauhan kantamisesta. Kreivitär yritti lykätä tuomiotaan viimeiseen asti ja ennen giljotiinin terän putoamista hänen kerrotaan pyytäneen lisää armonaikaa sanoillaan: "Hetki vielä, herra pyöveli!"


title: Talviuniversiadit 2013

text: Talviuniversiadit 2013, järjestyksessään 26. talviuniversiadit, järjestettiin Trenton maakunnassa, Italiassa 11.–21. joulukuuta 2013. Kisoissa oli mukana 1 725 opiskelijaurheilijaa 51 eri maasta. Universiadeissa oli 79 urheilutapahtumaa 12 eri lajista. Kisojen mitalitaulukon voitti Venäjä 50 mitalillaan ennen Etelä-Koreaa (24 mitalia) ja Puolaa (23).


title: Talviuniversiadit 2013

text: Uusia lajeja kisoihin tuli kaksi, freestylehiihto ja pikaluistelu. Kisoissa käytiin 79 eri urheilutapahtumaa 12 eri lajissa. Suluissa tapahtumien määrä lajikohtaisesti.Suomi osallistui universiadeihin 34-henkisellä joukkueella. Joukkue sijoittui mitalitaulukossa yhdeksännelle sijalle kahdeksalla mitalilla, joista kolme oli kultaista, kaksi hopeista ja kolme pronssista. Kultaa Suomelle ottivat Joonas Räsänen miesten pujottelusta, Kalle Leinonen miesten hiihtoslopestylestä ja Sami Niemi miesten normaalimäestä.


title: Talviuniversiadit 2013

text: Kultaa: Joonas Räsänen, miesten pujottelu: Kalle Leinonen, miesten slopestyle: Sami Niemi, miesten normaalimäki


title: Talviuniversiadit 2013

text: Hopeaa: Sami Niemi, miesten suurmäki: Sami Niemi ja Julia Kykkänen, mäkihypyn sekajoukkuekilpailu


title: Talviuniversiadit 2013

text: Pronssia: Jari Huhta, Perttu Hyvärinen, Heikki Korpela, Juha-Matti Mikkolainen, miesten 4×10 hiihto: Heikki Korpela, miesten sprinttihiihto (p): Marjaana Pitkänen, naisten yhdistelmähiihto


title: Anatoli Solonitsyn

text: Anatoli Aleksejevitš Solonitsyn (ven. Анатолий Алексеевич Солоницын) (s. 30. elokuuta 1934 - k. 11. kesäkuuta 1982) oli neuvostoliittolainen näyttelijä. Hänet muistetaan erityisesti rooleistaan ohjaaja Andrei Tarkovskin elokuvissa, kuten pääosasta" Andrei Rublevissa" (1966) sekä kirjailijan roolista "Stalkerissa" (1979).


title: Anatoli Solonitsyn

text: Solonitsyn voitti vuonna 1981 Berliinin elokuvajuhlissa parhaan näyttelijän palkinnon elokuvasta "26 päivää Dostojevskin elämästä" (1981).


title: Anatoli Solonitsyn

text: Solonitsyn kuoli 11. kesäkuuta 1982 keuhkosyöpään.


title: Elokuvavuosi 1910

text: Tässä artikkelissa käsitellään vuoden 1910 aikana julkaistuja elokuvia ja elokuvamaailman merkittäviä tapahtumia.


title: FS Galilée (1896)

text: FS Galilée oli vuonna 1897 valmistunut Ranskan laivaston Linois-luokan panssarikansiristeilijä.


title: FS Galilée (1896)

text: Alus tilattiin Rochefortin laivastontelakalta ja sen köli laskettiin vuonna 1893. Alus laskettiin vesille 28. huhtikuuta 1896 ja se otettiin palvelukseen vuonna 1897.


title: FS Galilée (1896)

text: Alus poistettiin alusluettelosta vuonna 1911.


title: Pikilinna

text: Pikilinna on Tampereella Tammelan kaupunginosassa Tammelantorin itäreunalla osoitteessa Aaltosenkatu 31–33 sijaitseva viisikerroksinen asuintalo, joka on valmistunut 1924. Talon suunnitteli arkkitehti Birger Federley. Uusklassillista tyylisuuntaa edustavassa talossa oli alun perin Aaltosen Kenkätehdas Oy:n henkilökunnan työsuhdeasuntoja.


title: Ájtte

text: Ájtte on Ruotsin Jokimukassa sijaitseva museokeskus, joka esittelee paikallista saamelaiskulttuuria sekä Ruotsin Lapin tunturialueiden luontoa ja kulttuuria. Yksi museon näyttelyistä käsittelee Euroopan suurinta erämaa-aluetta Laponiaa, joka on myös Unescon maailmanperintökohde.


title: Tuomisen kivimuuri

text: Tuomisen kivimuuri on Tampereen Jussinkylässä, Tuomiokirkonkadun pohjoispäässä Tampereen tuomiokirkon vieressä sijaitseva jugendtyylinen nelikerroksinen asuintalo, jonka on suunnitellut arkkitehti Birger Federley. Kolmessa vaiheessa rakennetun talon rakennutti rakennusmestari Karl Arvid Tuominen, jonka mukaan talo sai myös nimensä. Talon viimeinen rakennusvaihe valmistui 1914. Talossa on 38 asuinhuoneistoa ja neljä liikehuoneistoa.


title: Veljeslinna

text: Asunto-osakeyhtiö Veljeslinna on Tampereen Amurin kaupunginosassa, Pirkankadun ja Sotkankadun kulmassa sijaitseva seitsenkerroksinen asuintalo jonka on suunnitellut arkkitehti Jaakko Tähtinen. Talo valmistui 1951–1952 ja siinä on 72 asuinhuoneistoa, 4 liikehuoneistoa ja kokoushuoneisto talon kulmaosan ylimmässä kahdeksannessa kerroksessa.


title: Veljeslinna

text: Talo rakennettiin rintamamiesten asuintaloksi sen jälkeen kun vuonna 1949 säädetty "Lex Raatikaiseksi" kutsuttu asetus antoi rintamamiehille mahdollisuuden vaihtaa maansaantioikeutensa kerrostalon asunto-osakkeeseen.


title: Ratinanlinna

text: Ratinanlinna oli Tampereella Kyttälän kaupunginosassa Aleksanterinkatu 32:ssa sijainnut, vuonna 1928 valmistunut nelikerroksinen rakennus, joka toimi Tampereen suojeluskuntatalona vuosina 1928–1944. Talon suunnitteli arkkitehti Birger Federley.


title: Ratinanlinna

text: Tampereen suojeluskunnan esikunta sijaitsi vuoteen 1927 saakka nykyisen Hiekan taidemuseon paikalla sijainneessa Lindellin koulussa. Uusi Ratinanlinnan suojeluskuntatalo vihittiin käyttöön 9. huhtikuuta 1928. Talossa toimivat vuoteen 1944 saakka suojeluskunnan lisäksi Lotta Svärd ja sotilaspoikajärjestöt. Talo vaurioitui pahoin talvisodan aikana Tampereen pommituksissa ja välirauhan aikana se korjattiin ja sitä laajennettiin.


title: Ratinanlinna

text: Suojeluskuntien lakkauttamisen jälkeen Ratinanlinna oli puolustusvoimain sekä partio- ja reserviläisjärjestöjen käytössä. Talo purettiin 1988, ja sen tilalle valmistui 1991 arkkitehti Antti Tähtisen suunnittelema Ratinanlinnan toimisto- ja liiketalo.


title: Amurinlinna

text: Amurinlinna on Tampereella Amurin kaupunginosassa sijaitseva asuntokortteli, jonne rakennettiin vuosina 1949–1955 Finlaysonin työntekijöiden työsuhdeasuntoja. Korttelin rakennukset suunnitteli professori, arkkitehti Erik Bryggman ja pääurakoitsijana toimi Rakennustoimisto Tähtinen & Sola Oy. Amurinlinnan kortteliin valmistui yhteensä 344 asuntoa ja asukkaita niihin tuli noin 950.


title: Amurinlinna

text: Amurinlinnan korttelissa sijaitsi Finlaysonin työntekijöiden keilarata, tehtaan 6 000 niteen kirjasto, pesula, päiväkoti ja itsepalveluravintola.


title: Amurinlinna

text: Amurinlinnan korttelin rakennukset valmistuivat viidessä vaiheessa:


title: Amurinlinna

text: Finlaysonin palveluksessa ollut kirjailija Väinö Linna asui 1953–1956 Amurinlinnassa Puuvillatehtaankatu 15 B:ssa sijainneessa kaksiossa. Hän kirjoitti siellä asuessaan "Tuntematon sotilas" -romaaninsa.


title: Amurinlinna

text: Nykyisin Amurinlinnan talot omistaa Kojamo.


title: RAI (terveydenhoito)

text: Rai-järjestelmä eli ”Resident Assessment Instrument”, suomeksi potilaan arviointiväline, on kansainvälinen vanhusasiakkaiden hoidon tarpeen ja laadun sekä kustannusvaikuttavuuden arviointi- ja seurantajärjestelmä. Rai-järjestelmä soveltuu yksilön hoito- ja palvelusuunnitelman laadintaan ja hoidon tulosten seurantaan.


title: RAI (terveydenhoito)

text: RAI-järjestelmän perustana on selvittää hoidossa olevan henkilön yksilökohtaiset tarpeet ja luoda niiden perusteella hoitosuunnitelma. Järjestelmässä hoidettava saa osallistua suunnitelmansa laadintaan


title: Toyota TS040 Hybrid

text: Toyota TS040 Hybrid on japanilaisen Toyotan valmistama LMP1-luokituksen mukainen kilpa-auto, jolla kilpailtiin FIA World Endurance Championship -sarjassa vuosina 2014–2015. Auto julkistettiin 27. maaliskuuta 2014.


Jalkapallon Mestarien liigan kauden 2014–2015 lohkovaiheen ottelut alkoivat 16. syyskuuta ja loppuivat 10. joulukuuta 2014.


title: Mestarien liigan kauden 2014–2015 lohkovaihe

text: Lohkovaiheen arvontatilaisuus suoritettiin 28. elokuuta 2014 Monacossa alkaen kello 18.45 (UTC+2).


text: Joukkueet oli jaettu neljään eri arvontakoriin rankingpisteiden mukaan. Hallitseva mestarijoukkue Real Madrid on sijoitettu automaattisesti ykköskoriin. Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. Jokaisessa arvontakorissa on kahdeksan joukkuetta, ensimmäisen korin joukkueet ovat rankingsijoilla 1–10, toisen 14–22, kolmannen 24–37 ja neljännen 44–233 sekä sijoittamattomat.


text: 17. heinäkuuta 2014 UEFA:n hätäpaneelin pitämässä kokouksessa päätettiin, että venäläisiä eikä ukrainalaisia joukkueita voida arpoa samaan alkulohkoon maiden välisen poliittisesti epävakaan tilanteen johdosta.


text: Seuraavat 32 joukkuetta selviytyivät lohkovaiheeseen:


text: Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2014–2015 ensimmäiselle pudotuspelikierrokselle ja neljänneksi sijoittuvat putoavat pois.


text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: Audi R18

text: Audi R18 on saksalaisen Audin valmistama LMP1-luokituksen mukainen prototyyppiauto, jolla kilpailtiin vuodet 2012–2016 FIA World Endurance Championship -sarjassa. Vuonna 2011 se kilpaili Intercontinental Le Mans Cup -sarjassa.


title: Audi R18

text: Kaudella kilpailtiin 3 erilaisella autolla, jotka olivat: R18 TDI, R18 ultra ja Audi R18 e-tron quattro. Tallin autoilla voitettiin kaikkiaan 5 osakilpailua. Talli saavutti kaudella yhteensä 173 pistettä, ja sijoittui luokkansa ensimmäiseksi.


title: Audi R18

text: Kaudella ajettiin R18 e-tron quattro autolla. Kauden aikana talli voitti 6 osakilpailua. Pisteitä kaudella kertyi 207 ja tuloksena oli toinen perättäinen mestaruus.


title: Audi R18

text: Kaudella ajettiin R18 e-tron quattron uusimmalla kehitysversiolla.


title: Audi R18

text: Kausi ajettiin R18 e-tron quattro autolla. Talli saavutti viimeisellään kaudellaan yhden voiton Span 6 tunnin ajossa ja yhden kaksoisvoiton kauden päättäneessä Bahrainin 6 tunnin ajossa. Pisteitä kertyi 266 ja sijoittui luokkansa toiseksi.


title: Audi R18

text: 26. lokakuuta 2016 Audi ilmoitti lopettavansa kilpailemisen WEC -sarjassa kauden päätteeksi ja keskittyvänsä jatkossa enemmän Formula E:hen.


title: Halina Harelava

text: Halina Harelava (s. 1951 Minsk) on valkovenäläinen säveltäjä. Hän opiskeli sävellystä Anatoli Bogatyrevin ja Dmitri Smolskin johdolla Valko-Venäjän valtionmusiikkiakatemiassa vuosina 1972–79 ja Juri Fortunatovin johdolla Moskovan konservatoriossa 1980–87. Harelavan saamiin palkintoihin lukeutuu Valko-Venäjän valtionpalkinto (1992) teoksesta "Anno mundi ardentis" mezzosopraanolle, baritonille ja suurelle orkesterille (1989). Lisäksi hänelle on myönnetty muun muassa Valko-Venäjän presidentin erikoispalkinto (2001) konsertosta kahdelle trumpetille.


title: Halina Harelava

text: Harelava oli mukana perustamassa Valko-Venäjän nykymusiikin seuraa vuonna 1990. Hän on opettanut Valko-Venäjän valtionmusiikkiakatemiassa vuodesta 1980.


title: Halina Harelava

text: Harelavan teoksia on esitetty Valko-Venäjän lisäksi myös Tšekissä, Ranskassa, Saksassa, Puolassa, Venäjällä, Slovakiassa, Sloveniassa, Ruotsissa, Sveitsissä, Ukrainassa ja Yhdysvalloissa.


title: Vjatšaslau Kuznjatsou (säveltäjä)

text: Vjatšaslau Kuznjatsou (, , "Vjatšeslav Kuznetsov"; s. 1955 Wien, Itävalta) on valkovenäläinen säveltäjä. Hän opiskeli sävellystä Jevgeni Glebovin johdolla Valko-Venäjän valtionmusiikkiakatemiassa Minskissä ja valmistui vuonna 1983. Hän suoritti siellä vielä täydentäviä opintoja saman opettajan johdolla vuoteen 1985 saakka. Kuznjatsoulle myönnettiin Valko-Venäjän valtionpalkinto vuonna 2003. Hänen teoksiaan on esitetty kansainvälisesti Itävallassa, Belgiassa, Ranskassa, Saksassa, Kreikassa, Israelissa, Japanissa, Portugalissa, Espanjassa, Sveitsissä, Isossa-Britanniassa ja Yhdysvalloissa.


title: Vjatšaslau Kuznjatsou (säveltäjä)

text: Kuznjatsou oli mukana perustamassa Valko-Venäjän nykymusiikin seuraa vuonna 1990 ja hän toimi sen puheenjohtajana vuosina 1995–2001. Hän on opettanut Valko-Venäjän valtionmusiikkiakatemiassa musiikin professorina vuodesta 1987. Hän nousi sen instrumentaation laitoksen johtoon vuonna 1998.


title: Vjatšaslau Kuznjatsou (säveltäjä)

text: Kuznjatsoun tuotantoon kuuluu muun muassa ooppera, baletteja, sinfonioita (I 1982, II 1984, III 1995), kamarimusiikkia, vokaaliteoksia ja pianosonaatti (1996).


title: Vjatšeslav Kuznetsov

text: Vjatšeslav Kuznetsov tai Vjatšaslau Kuznjatsou voi viitata seuraaviin henkilöihin:


title: Boistö

text: Boistö on Suomenlahdella Loviisan kunnassa sijaitseva saari. Boistössä toimi luotsiasema 2000-luvun alkuun saakka. Merenkulkuneuvos Juha Nurminen osti saaren Puolustusvoimilta vuonna 2008 ja nykyään Boistössä on kokouspalveluja tarjoava yritys. Saarella sijaitsee kaksi päärakennusta, useita pienempiä mökkejä sekä muun muassa rantasauna. Majoituspaikkoja Boistössä on noin kolmekymmentä.


title: Boistö

text: Luotsitoiminta Boistössä ja viereisellä Lehtisen saarella alkoi jo 1720-luvulla, kunnes vuonna 1888 se keskittyi pelkästään Böistölle. Nykyisin saaren vanhin rakennus on vuodelta 1892 peräisin oleva luotsitupa. Luotsiasema oli Boistöllä vuoteen 2003 saakka, jonka jälkeen toiminta siirrettiin kokonaisuudessaan lounaispuolella sijaitsevalle Orrengrundin saarelle. Boistössä on sijainnut myös merivartioasema vuoteen 1996 saakka, jonka jälkeen saari oli vielä Suomen Meripelastusseuran koulutuskeskuksen käytössä vuoteen 2006.


title: Boistö

text: Elokuussa 2014 uutisoitiin, että saarella oli aikaisemmin kesäkuussa käyty Ukrainan kriisin liittyviä neuvotteluja, joihin osallistui yhdysvaltalaisia ja venäläisiä virkamiehiä. Neuvottelujen tuloksena julkaistiin myöhemmin suunnitelma kriisin ratkaisemiseksi.


title: FS Henri IV (1899)

text: Henri IV oli vuonna 1903 valmistunut Ranskan laivaston predreadnought-taistelulaiva.


title: FS Henri IV (1899)

text: Alus tilattiin Cherbourgin laivastontelakalta ja sen köli laskettiin 15. heinäkuuta 1897. Alus laskettiin vesille 23. elokuuta 1899 ja se otettiin palvelukseen syyskuussa 1903.


title: FS Henri IV (1899)

text: Ensimmäisen maailmansodan alkaessa alus oli Bizertessä vartiolaivana, kunnes se liitettiin helmikuussa 1915 muodostettavaan Syyrian laivueeseen (). Laivueen tehtävänä oli iskeä Turkin asemiin ja yhteyksiin Syyriassa, Libanonissa, Palestiinassa ja Siinain niemimaalla. Alus siirrettiin Dardanelleille korvaamaan Dardanellien läpäisy-yrityksessä 18. maaliskuuta upotettu "Bouvet" sekä vaurioitunut "Gaulois". Alus tulitti 25. huhtikuuta Kum Kalen rannikkolinnaketta ranskalaisten tehdessä maihinnousun, minkä jälkeen se tuki kuukauden lopun tulellaan maihinnousseita joukkoja. Alukseen osui tulitoiminnan aikana kahdeksan kranaattia.


title: FS Henri IV (1899)

text: Vuonna 1916 alus siirrettiin reserviin. Se oli sijoitettuna Egyptiin Ranskan itäiseen divisioonaan ennen siirtoaan Tarantoon varastolaivaksi vuonna 1918. Se poistettiin alusluettelosta 1920 ja se romutettiin seuraavana vuonna.


title: Luettelo Von Hertzen Brothersin kappaleista

text: Tämä on luettelo Von Hertzen Brothersin levyttämistä kappaleista aakkosjärjestyksessä.


text: Kappaleen nimen perässä on suluissa levy, jolla kappale on alun perin julkaistu.


title: FS Suffren (1899)

text: FS Suffren oli 1904 valmistunut Ranskan laivaston predreadnought-taistelulaiva.


title: FS Suffren (1899)

text: Alus tilattiin 21. huhtikuuta 1898 Brestin laivastontelakalta. Sen köli laskettiin 5. tammikuuta 1898 ja alus laskettiin vesille 25. heinäkuuta. Alus otettiin palvelukseen 3. helmikuuta 1904.


title: FS Suffren (1899)

text: Alus upposi Saksan keisarikunnan laivaston sukellusveneen "U-52" torpedoimana 26. marraskuuta 1916.


title: Kupla (lehti)

text: Kupla oli Oulun sarjakuvaseuran vuosina 1981-1983 julkaisema lehti, joka julkaisi suomalaista sarjakuvaa. Kaikkiaan lehteä ilmestyi kaksitoista numeroa.


title: Kupla (lehti)

text: Lyhyestä ilmestymisajasta huolimatta Kuplaa on pidetty yhtenä parhaista kotimaista sarjakuvaa julkaisseista sarjakuvaseurojen lehdistä. Kuplan sarjakuvantekijöihin kuuluivat muun muassa Mauri Kunnas, Jope Pitkänen ja P. A. Manninen. Nuorista tekijöistä lehti nosti esille esimerkiksi Pentti Otsamon ja J. A. Mäen.


title: Skrew you (tunnustuspalkinto)

text: Skrew you -tunnustuspalkinto on Oulun sarjakuvaseuran jakama tunnustus, joka jaetaan pohjoissuomalaisen sarjakuvan hyväksi tehdystä työstä. Palkinto jaettiin ensimmäisen kerran vuonna 2011.


title: Skrew you (tunnustuspalkinto)

text: Tunnustuksen ovat saaneet


title: République-luokka

text: République-luokka oli Ranskan laivaston kahden 1900-luvun alussa valmistetun aluksen muodostama taistelulaivaluokka.


title: République-luokka

text: Aiempien taistelulaivojen heikkoudet olivat hyvin ranskalaisten meriarkkitehtien tiedossa ja République-luokassa he kasvattivatkin alusten uppoumaa ja leveyttä, mutta niiden pitkä valmistusaika teki niistä teknologisesti vanhentuneita jo palvelukseen otettaessa.


title: Oulun sarjakuvakeskus

text: Oulun sarjakuvakeskus on Oulun sarjakuvaseuran vuonna 2014 perustama Pohjois-Suomen sarjakuvamaailman monitoimikeskus. Keskuksen tarkoituksena on lisätä sarjakuvatietoutta, tuoda sarjakuvaa ja sen tekijöitä esille. Keskus järjestää kurssitoimintaa ja auttaa sarjakuvaan liittyvissä kysymyksissä ja ohjaa eteenpäin sarjakuvan maailmaan. Keskukselle kerätään sarjakuva-arkistoa ja myytävänä on paikallisia pienlehtiä ja sarjakuvajärjestöjen julkaisuja.


title: Oulun sarjakuvakeskus

text: Sarjakuvakeskuksen yhteydessä on "Sarjakuvagalleria!", näyttelytila, jossa järjestetään kuukausittain vaihtuvia sarjakuvanäyttelyitä. Ensimmäisessä näyttelyssä tammikuussa 2014 esiteltiin Oulun seudun Ilta-Sanomien kuukauden kotimaisten sarjakuvien tekijöitä.


title: Oulun sarjakuvakeskus

text: Oulun sarjakuvakeskuksen toimitilat ovat Oulussa Kulttuuritalo Valveella.


title: Keskiajan tutkimus

text: Keskiajan tutkimus on tutkimusala, jonka kohteena on keskiajan historia. Keskiajalla tarkoitetaan useimmiten ajanjaksoa 500-luvulta 1500-luvulle. Nykyään keskiajan tutkimus on hyvin monitieteistä tutkimusta, eikä rajoitu vain historian tutkimuksen piiriin. Keskiaikaa tutkitaan esimerkiksi arkeologian metodeilla, ja erilaisia tutkimusalueita ovat muun muassa keskiajan uskontohistorian, sotahistorian, kulttuurihistorian, taloushistorian, kirjallisuuden, musiikin ja sosiaalihistorian tutkimukset. Keskiajan tutkimus käyttää myös apunaan kodikologian, kielentutkimuksen, semmatologian, numismatiikan ja heraldiikan tutkimusta. Maantieteellisesti keskiajan tutkimus keskittyy Euroopan historiaan, johon termi keskiaika varsinaisesti liittyy. Keskiaikaa tutkitaan useimmissa yliopistoissa, joissa tutkitaan historiaa. Suomessa keskiaikaa tutkitaan useassa eri yliopistossa.


title: Keskiajan tutkimus

text: Useat yliopistot Suomessa ja maailmalla ovat perustaneet keskiajan tutkimusta tehostaakseen ja eri tutkimusalojen välistä yhteistyötä koordinoidakseen tutkimuskeskuksia, jotka keskittyvät keskiajan tutkimukseen. Koska keskiajan tutkimus on luonteensa puolesta hyvin monitieteinen ala, on tutkimusta välttämätöntä tehdä monien eri oppiaineiden ja tutkimusalojen yhteistyönä.


title: Keskiajan tutkimus

text: Suomalaisia tutkimuskeskuksia:


title: Keskiajan tutkimus

text: Ulkomaisia tutkimuskeskuksia:


title: Runko (rakennustekniikka)

text: Runko on rakennuksen tukirakenne, joka kantaa koko rakennuksen painon ja kestää tarvittaessa myös ulkopuolelta tulevat rasitukset, kuten lumikuorman, myrskyt ja maanjäristyksen. Se välittää erilaiset kuormat rakennuksen perustukseen ja edelleen maahan. Rakennuksen runkoon liittyy useimmissa maissa monia lakisääteisiä vaatimuksia ja tarkastuksia materiaalin ja liitosten lujuuden sekä rakennustavan suhteen. Rungon on oltava riittävän kestävä ja jäykkä ja kestää heikentymättä vuosikymmenten rasitukset. Rungon mitat ja muoto, kuten runkosyvyys ja kantavien pystyrakenteiden väliset jännevälit, sanelevat myös rakennuksen sisätilojen tilankäyttöä ja väliseinien paikkoja.


title: Runko (rakennustekniikka)

text:
Pientalon runko tehdään yleensä joko puusta tai jostakin kivimateriaalista, kuten tiilistä tai kevytbetoni- tai kevytsoraharkoista. Puurakentamisessa perinteisin menetelmä on hirsirakentaminen.
Kerrostaloissa runko muodostuu nykyisin useimmiten betonielementeistä. Suomessa vanhimmat kaupunkien kivitalot on muurattu tiilistä. 1940–1950-lukujen kerrostalojen rungot ovat usein sekoitus tiilimuurirakenteita, paikalla valettua teräsbetonia ja kevytbetonia. 1960-luvulla alkoi betonielementtien valmistus, ja niiden standardointi kerrostalojen runkorakenteita varten synnytti Suomessa 1970-luvun alussa julkaistun BES-järjestelmän (sanasta "betonielementtistandardi") ja 1980-luvulla liike- ja teollisuusrakennusten Runko-BES-järjestelmän. 2010-luvulla myös puutuoteteollisuus on tekemässä puuelementtien mitoituksesta ja liitostavoista vastaavaa Runko-PES-järjestelmää ("puuelementtistandardi").


title: Runko (rakennustekniikka)

text: Teräsrungot kehitettiin Yhdysvalloissa 1800-luvun lopulla tavaksi tehdä entistäkin korkeampia taloja, pilvenpiirtäjiä, kaupunkien yhä kalliimmille tonteille. Teräsrunkorakentaminen on yleistä myös teollisuus- ja varastohalleissa ja pilvenpiirtäjiä matalammissa liikerakennuksissa, nykyisin usein suuriin lasijulkisivuihin yhdistettynä.


title: Runko (rakennustekniikka)

text: Teräsrunkojen varhaisempi muoto oli rakennuksen rungon tekeminen valurautaisista osista. Tämän tekniikan merkittäviin kehittäjiin kuului ranskalainen arkkitehti Henri Labrouste.


title: Oulun sarjakuvafestivaali

text: Oulun sarjakuvafestivaali on vuodesta 2012 lähtien järjestetty oululainen sarjakuvaa ja sen tekijöitä esille tuova vuosittainen tapahtuma. Festivaalin järjestävät Oulun sarjakuvaseura ja Oulun sarjakuvakeskus. Tapahtuman ajankohdaksi on vakiintunut marraskuu.


title: Oulun sarjakuvafestivaali

text: Festivaalin runkona ovat sarjakuvanäyttelyt, joiden teemoista järjestetään paneelikeskusteluja, esitelmiä ja haastatteluja. Festivaalien ohjelmaan kuuluu myös erilaisia klubitilaisuuksia. Festivaali on pohjoismainen ja sen yhteydessä on vuodesta 2014 järjestetty Arctic Comics Seminar -tapahtuma.


title: Oulun sarjakuvafestivaali

text: Oulun Sarjakuvafestivaalien yhteydessä järjestetään vuosittain myös Oulun Pohjoismainen Sarjakuvakilpailu. Kilpailu järjestetään vuonna 2016 kolmatta kertaa.


title: Oulun sarjakuvafestivaali

text: Oulun sarjakuvafestivaali on järjestetty Kulttuuritalo Valveella ja muissa lähialueen kohteissa. Viidennet festivaalit järjestetään 3.-6.11.2016.


title: Bécharin maakunta

text: Bécharin maakunta eli wilaya on hallintoalue Algerian Saharan luoteisosassa. Sen hallinnollinen keskus on Bécharin kaupunki. Maakunnan pinta-ala on 164 881 neliökilometriä. Asukkaita on 279 900 henkeä (vuonna 2009, arvio).


title: Bécharin maakunta

text: Bécharin maakunta rajoittuu koillisessa Algerian Naâman ja El Bayadhin, kaakossa Adrarin ja lounaassa Tindoufin maakuntiin sekä luoteessa Marokkoon. Se käsittää entisen Saouran departementin pohjoisosan. Pohjoisessa sijaitsee vuoria, joista korkeimmat ovat Djebel Antar, Djebel Grouz ja Djebel Béchar. Autiomaan laaksoissa on kuusi pohjoisesta etelään virtaavaa vadia: Oued Namous, Oued Zouzfana, Oued Béchar, Oued Guir, Oued Saoura ja Oued Daoura. Hiekka-aavikkoja ovat Läntinen Iso Erg, Erraoui, Erg El Atchane ja Erg Iguidi. Ilmasto on hyvin kuiva.


title: Bécharin maakunta

text: Maakunta jakautuu hallinnollisesti 12 piirikuntaan eli daïraan, joihin kuuluu yhteensä 21 kuntaa:Bécharin kautta kulkee Tindoufiin johtava maantie, josta haaratuu tie Adrariin. Rautatie on suljettu radan huonon kunnon takia. Bécharissa on lentokenttä ja Béni Abbesin lentokenttä on rakenteilla. Alueella on huomattavia kupari-, sinkki-, lyijy-, mangaani- ja kalkkikiviesiintymiä. Vadien varrella harjoitetaan maanviljelyä. Bécharissa on elintarviketeollisuutta.


title: Bécharin maakunta

text: Koulutusjärjestelmä käsittää 146 alakoulua, 44 keskikoulua, 14 lyseota, 13 ammattioppilaitosta ja kolme yliopistoa. Terveyspalveluihin kuuluu neljä sairaalaa ja 21 poliklinikkaa.


title: Bécharin maakunta

text: Matkailupotentiaali perustuu Saharan ja sen keitaiden luonnonmaisemiin. Maakunnassa on 16 hotellia.


title: Teatteri (täsmennyssivu)

text: Teatteri voi tarkoittaa esimerkiksi seuraavia:


title: Ghardaïan maakunta

text: Ghardaïan maakunta eli wilaya on hallintoalue Algerian Saharan pohjoisosassa. Sen hallinnollinen keskus on Ghardaïan kaupunki. Maakunnan pinta-ala on 86 560 neliökilometriä. Asukkaita on 363 600 henkeä (vuonna 2008).


title: Ghardaïan maakunta

text: Ghardaïan maakunta rajoittuu pohjoisessa Laghouatin ja Djelfan, idässä Ouarglan, etelässä Tamanrassetin sekä lännessä Adrarin ja El Bayadhin maakuntiin. Alueeseen kuuluu Itäisen Ison Ergin hiekka-aavikko, hamadoiksi kutsuttuja kivitasankoja ja M’zabin laakso. Ilmasto on hyvin kuuma ja kuiva.


title: Ghardaïan maakunta

text: Maakunnan läpi kulkee etelään johtava valtatie N1. Ghardaïassa ja El Meniaassa on lentokentät. Maatalous tuottaa taateleita, vihanneksia ja lihaa. Bounoura ja El Guerrara ovat huomattavia teollisuuskeskuksia. Seudulla toimii myös kaivosteollisuutta.


title: Ghardaïan maakunta

text: Koulutusjärjestelmä käsittää 173 alakoulua, 53 keskikoulua ja lyseota, 18 ammattioppilaitosta, ammattikorkeakoulun ja kaksi korkeakoulua. Terveyspalveluihin kuuluu neljä sairaalaa, viisi poliklinikkaa ja 14 terveysasemaa.


title: Ghardaïan maakunta

text: Matkailupotentiaali perustuu seudun rikkaaseen kulttuuriperintöön ja kuumiin lähteisiin. M’zabin laakso on Unescon maailmanperintökohde. Maakunnassa on 23 hotellia ja Zelfanassa kaksi kylpylää.


title: Ghardaïan maakunta

text: Maakunta jakautuu hallinnollisesti yhdeksään piirikuntaan eli daïraan, joihin kuuluu yhteensä 13 kuntaa:


title: Paul Burkhard

text: Paul Burkhard (21. joulukuuta 1911 - 6. syyskuuta 1977) oli sveitsiläinen säveltäjä, joka sävelsi pääasiassa oratorioita, musikaaleja ja operetteja. Luultavasti hänen kuuluisin työnsä oli "O mein Papa", jonka hän sävelsi vuonna 1939 ensi-iltansa saaneeseen musikaaliin "Der Schwarze Hecht". Myöhemmin monet muut artistit, kuten Connie Francis, The Everly Brothers, Harry James ja Lys Assia ovat esittäneet kappaleesta oman tulkintansa.


title: Paul Burkhard

text: Burkhard toimi Sveitsin kapellimestarina vuoden 1958 Eurovision laulukilpailussa.


title: FS Charlemagne (1895)

text: FS Charlemagne oli Ranskan laivaston vuonna 1895 vesillelaskettu Charlemagne-luokan taistelulaiva.


title: FS Charlemagne (1895)

text: Alus tilattiin Brestin laivastontelakalta ja sen köli laskettiin 2. elokuuta 1894. Alus laskettiin vesille 17. lokakuuta 1895 ja se valmistui 12. syyskuuta 1897. Alus otettiin palvelukseen 12. syyskuuta.


title: FS Charlemagne (1895)

text: Alus poistettiin palveluksesta 1. marraskuuta 1917 ja se poistettiin alusluettelosta 21. kesäkuuta 1920. Alus myytiin romutettavaksi vuonna 1923.


title: Fiat Coupé

text: Fiat Coupé on Fiatin vuosina 1993–2000 valmistama coupé-korinen automalli, joka perustuu samalle pohjalevylle kuin Fiat Tipo.


title: Fiat Coupé

text: Ainoana moottorina oli aluksi Lancian tekniikkaan perustuva 16-venttiilinen 2,0-litrainen vapaasti hengittävänä (142 hv) tai turboahdettuna (195 hv) versiona. Vuonna 1996 sen rinnalle tuli Fiat Barchettan 16-venttiilinen 1,8-litrainen (130 hv) moottori. Seuraavana vuonna 2,0-litraisen korvasi uusi samankokoinen viisisylinterinen, jonka sai niin ikään vapaasti hengittävänä (147 hv) tai turboahdettuna (220 hv). Turbomalli oli varustettu Viscodrive-tasauspyörästöllä.


title: Fiat Coupé

text: Vuonna 1998 turbomoottorin yhteyteen tuli saataville kuusivaihteinen manuaalivaihteisto. Seuraavana vuonna siitä tuli turbomalleissa vakiovaruste.


title: Morganucodonta

text: Morganucodonta oli kynodontteihin kuulunut lahko, josta varhaisimmat löydöt ovat peräisin triaskaudelta.


title: 4.3.2.1

text: 4.3.2.1 on vuonna Noel Clarken ja Mark Davisin ohjaama brittiläinen rikos-trillerielokuva vuodelta 2010. Elokuvan soundtrackilla on yhteensä 24 kappaletta.


title: 4.3.2.1

text: Elokuvan arvostelut olivat sekalaisia – "Time Out"-lehti kehui sitä erinomaiseksi, mutta mm. "The Guardian"in ja "The Times"in kriitikot suhtautuivat elokuvaan negatiivisesti. Elokuva oli myös taloudellinen pettymys lipputulojen jäädessä selvästi £4 miljoonan punnan alapuolelle.


title: 4.3.2.1

text: Elokuva kertoo neljästä eri elämäntilanteissa olevasta tytöstä, jotka törmäävät toisiinsa sattuman ja kohtalon kautta. Jo (Emma Roberts) on jämähtänyt tylsään työhönsä kassalla, kun hänen kolme ystäväänsä viettävät jännittävää elämää. Kun he yhdessä joutuvat keskelle ryöstettyä timanttikuljetusta, naiset viettävät kolme unohtumatonta päivää kahdessa kaupungissa, hengenvaarassa. Rikolliset lähtevät heidän peräänsä, jolloin ystävysten on pakko unohtaa henkilökohtaiset ongelmansa.


title: Cosmin Moți

text: Cosmin Iosif Moți (s. 3. joulukuuta 1984 Reșița) on romanialainen jalkapalloilija, joka edustaa Bulgarian pääsarjassa pelaavaa Ludogorets Razgradia. Pelipaikaltaan Moți on keskuspuolustaja. Hän on pelannut kahdeksan ottelua Romanian jalkapallomaajoukkueessa. Moți on 183 senttimetriä pitkä ja pelaa Ludogoretsissa numerolla 27.


title: Cosmin Moți

text: Moțin kasvattajaseura on FC Universitatea Craiova. Vuonna 2005 hän siirtyi kasvattajaseurastaan Romanian suurseuraan Dinamo Bukarestiin. Moți pelasi seurassa seitsemän vuoden aikana yli 170 liigapeliä, joissa maaleja tuli kuusi. Hän voitti Romanian-mestaruuden 2007, Romanian Cupin 2012 ja Romanian Supercupin 2005. Kaudella 2008-2009 hän oli helmikuun alkuun saakka lainalla Italian Serie A:n AC Sienassa, mutta pelasi vain neljä liigapeliä.


title: Cosmin Moți

text: Kesällä 2012 Moți siirtyi Bulgarian liigan Ludogorets Razgradiin. Hän on voittanut seurassa neljä Bulgarian mestaruutta vuosina 2013–2016, Bulgarian Cupin 2014 sekä Bulgarian Supercupin 2013 ja 2015. Elokuussa 2014, Mestareiden liigan viimeisen karsintakierroksen ottelussa kotimaansa Steaua Bukarestia vastaan Moți joutui tolppien väliin jatkoajalla, kun joukkueen maalivahti Vladislav Stojanov sai punaisen kortin yhteismaalien ollessa 1-1 ja kaikki vaihdot oli jo käytetty. Rangaistuspotkukilpaluissa Moți nousi joukkueen suureksi sankariksi tehtyään ensin omasta rankkaristaan maalin ja torjuttuaan sitten kaksi Steauan yritystä. Näin Ludogorets selviytyi historiansa ensimmäistä kertaa Mestareiden liigaan.


title: Cosmin Moți

text: Romanian jalkapallomaajoukkueessa Moți debytoi vuonna 2008 ja kuului kokoonpanoon vuosien 2008 ja 2016 EM-kilpailuissa. Hän on pelannut maajoukkueessa kahdeksan ottelua, ei toistaiseksi yhtään EM-lopputurnauksissa.


title: Luettelo arabialaista kirjaimistoa käyttävistä kielistä

text: Arabialainen kirjaimisto on oikealta vasemmalle kirjoitettava abjad-tyyppinen kirjoitusjärjestelmä, jota käytetään laajassa osassa Aasiaa ja Pohjois-Afrikkaa. Se on maailman toiseksi käytetyin kirjoitusjärjestelmä latinalaisen kirjaimiston jälkeen. Tämä luettelo sisältää kieliä, joiden kirjoittamiseen käytetään arabialaisia kirjaimia joko pääasiallisena kirjaimistona tai muiden kirjoitusjärjestelmien rinnalla.


text: Monissa kielissä, joita historian saatossa on kirjoitettu arabialaisilla kirjaimilla, on sittemmin siirrytty käyttämään muita kirjoitusjärjestelmiä. Esimerkiksi turkkia ja jorubaa kirjoitetaan nykyisin latinalaisilla kirjaimilla ja tadžikissa ja tšetšeenissä on otettu käyttöön kyrillinen kirjaimisto. Tämä luettelo on rajattu eläviin kieliin, joita kirjoitetaan nykyisin arabialaisilla kirjaimilla. Kuolleet kielet (esim. avesta ja osmaninturkki) sekä sellaiset elävät kielet, joissa arabialaiset kirjaimet eivät enää ole yleisessä käytössä, on jätetty pois luettelosta.


title: Kesäuniversiadit 2009

text: Kesäuniversiadit, järjestyksessään 25. kesäuniversiadit, järjestettiin Serbian Belgradissa 1.-12. heinäkuuta 2009. Kisoihin osallistui 6300 opiskelijaurheilijaa 145 eri maasta. Suomi osallistui universiadeihin 52-henkisellä joukkueella, mutta ei saavuttanut yhtään mitalia. Mitalitaulukon ykkössijalle päätyi Venäjä 76 mitalillaan ennen Japania (73 mitalia) ja Kiinaa (58).


title: Kesäuniversiadit 2009

text: Kisoissa oli 203 tapahtumaa viidessätoista eri urheilulajissa. Tapahtumien määrä lajikohtaisesti sulkeissa.


title: Gianluca Gaudino

text: Gianluca Gaudino (s. 11. marraskuuta 1996 Hanau) on saksalainen jalkapalloilija, pelipaikaltaan keskikenttäpelaaja. Hän edustaa Sveitsin Superliigassa pelaavaa St. Gallenia, jossa hän on lainassa Bundesliigassa pelaavasta Bayern Münchenistä.


title: Gianluca Gaudino

text: Gaudino teki ensiesiintymisensä Bundesliigassa kauden 2014–2015 avauskierroksella 22. elokuuta 2014 pelattuaan Bayern Münchenin riveissä koko ottelun Wolfsburgia vastaan.


title: Gianluca Gaudino

text: Gaudino on Saksan maajoukkueessa pelanneen jalkapalloilija Maurizio Gaudinon poika.


title: Megara

text: Megara () oli antiikin aikainen kaupunki ja kaupunkivaltio ("polis") Megariin alueella Kreikassa. Se sijaitsi nykyisen Mégaran kaupungin paikalla.


title: Megara

text: Megaran kaupunki sijaitsi Saroninlahden rannalla länteen Eleusiista ja Ateenasta ja itään Korintista. Kaupungin ympäristöä kutsuttiin nimellä Megaris. Se toimi eräänlaisena Ateenan hallitseman Attikan ja Korintin hallitseman Korinthian välisenä puskurivyöhykkeenä. Kaupunki oli rakennettu kahdelle kukkulalle, jotka toimivat sen akropoliina, sekä niiden väliseen satulalaaksoon. Lännemmän akropolis-kukkulan nimi oli Alkathus (Alkathous) ja idemmän nimi Karia. Kaupungin satamana toimi rannikolla sijainnut Nisaia.


title: Megara

text: Megaran kaupunki on ollut olemassa jo helladisella kaudella. Megaran kaupunkivaltio syntyi geometrisella kaudella niin kutsutun doorilaisvalloituksen jälkeen, ja se oli doorilaista aluetta joonialaisen Attikan rajalla.


title: Megara

text: Kreikkalaisessa mytologiassa Megaran ensimmäinen kuningas oli Kar, Argoksen kuninkaan Foroneuksen poika. Kaupungissa palvottiin erityisesti Demeteriä, joka liittyi läheisesti Karin hahmoon. Demeteriin ja tämän kulttiin liittyy mahdollisesti myös kaupungin nimi, joka saattaa olla sukua sanoille "megaron", ”sali”, ja "megarizein", ”kamaririittien suorittaminen”.


title: Megara

text: Geometriselta kaudelta 700-luvulta eaa. lähtien Megara osallistui siirtokuntien perustamiseen. Sen perustamiin lukuisiin siirtokuntiin kuuluvat muun muassa Astakos, Byzantion, Herakleia Pontike, Kallatis, Khalkedon, Megara Hyblaia, Mesembria ja Selinus. Arkaaisella kaudella 600-luvulla eaa. Megaran tyrannina toimi Theagenes. Viimeistään noin 630 eaa. kaupunki päätyi Ateenan kanssa kiistaan Salamiin saaren hallinnasta, ja kaupungit sotivat usein keskenään. Megara menetti saaren Ateenalle lopullisesti noin vuonna 570 eaa.


title: Megara

text: Megara oli Ateenan kanssa liitossa pakosta vuodesta 461 eaa. lähtien. Se kapinoi vuonna 446 eaa., ja liittyi Spartan johtamaan peloponnesolaisliittoon. Ennen peloponnesolaissotaa Megara tuki Korinttia sen sodassa Korkyraa vastaan, minkä johdosta Ateena asetti Megaran kauppasaartoon vuonna 431 eaa. Spartalaiset vaativat Ateenaa lopettamaan kauppasaarron, mutta ateenalaiset eivät suostuneet tähän. Tämä oli yhtenä syynä peloponnesolaissotaan.


title: Megara

text: Peloponnesolaissodan aikana vuosina 431–404 eaa. Megariin alue oli Ateenan valloittamana, mutta Megaran kaupunki itse ei kukistunut. 300-luvulla eaa. kaupunki toipui jonkin verran, mutta pysyi poliittisesti merkityksettömänä. Tämän jälkeen kaupungin historiaa tunnetaan huonosti. Megara säilyi kuitenkin olemassa läpi roomalaisen ja bysanttilaisen kauden. Herulit ilmeisesti tuhosivat kaupunkia vuonna 267 jaa.


title: Megara

text: Antiikin Megarasta oli kotoisin filosofi Eukleides Megaralainen, joka perusti antiikin filosofian niin kutsutun megaralaisen koulukunnan. Kaupungista oli kotoisin myös filosofi Filon Megaralainen.


title: Megara

text: Megara autioitui venetsialaisvallan aikana 1500-luvulla. Paikalle myöhemmin syntynyt asutus on ottanut nykyaikana Mégaran nimen antiikin ajan kaupungilta. Kaupungin alueella on suoritettu suhteellisen vähän arkeologisia kaivauksia, koska nykyinen Mégaran kaupunki on pääosin muinaisjäännösten päällä. Arkeologiset löydöt ovat pääasiassa sattumalöytöjä tai peräisin pelastuskaivauksista rakennustöiden yhteydessä.


title: Megara

text: Alkathus-kukkulalla oli Demeter Thesmoforokselle omistettu temppeli. Karia-kukkulan etelärinteessä oli Demeterin luola. Megaran agora eli kauppapaikka sijaitsi kukkuloiden välisellä alueella. Kaupunki oli yhdistetty Nisaian satamaan pitkillä muureilla hieman Ateenan ja Pireuksen yhdistäneiden Pitkien muurien tavoin. Nisaiassa oli Demeter Maloforokselle omistettu temppeli.


title: Megara

text: Merkittävin rauniokohde ovat Theageneen lähteenä tunnetun doorilaista tyyliä edustaneen lähdekaivorakennuksen rauniot. Se arvioidaan rakennetuksi arkaaisen kauden lopulla 500- ja 400-lukujen eaa. taitteessa, jolloin se ei todellisuudessa liity Theageneehen vaan on tätä myöhempi. Rakennuksen koko on noin 13,7 x 21 metriä, ja se koostui kahdesta vierekkäisestä vesisäiliöstä. Sen katto oli tuettu viidessä rivissä olleilla pylväillä, kussakin rivissä seitsemän pylvästä.


title: Megara

text: Megaran esinelöytöjä esittelee Mégaran arkeologinen museo. Löytöjä on myös muun muassa Kansallisessa arkeologisessa museossa Ateenassa.


title: Naupaktos

text: Naupaktos (, ) oli antiikin aikainen kaupunki ja kaupunkivaltio ("polis") Ozolian Lokriissa Korintinlahden pohjoisrannalla Kreikassa. Se on kehittynyt nykyiseksi Náfpaktoksen kaupungiksi ja sijaitsi sen paikalla nykyisen Nafpaktían kunnan alueella.


title: Naupaktos

text: Kreikkalaisessa mytologiassa Naupaktos sai laivoihin ("naus") viittaavan nimensä siitä, että herakleidit rakensivat siellä laivaston, jolla he ylittivät Korintinlahden siirtyessään valtaamaan Peloponnesoksen. Tämä niin kutsuttu doorilaisvalloitus ajoitetaan perinteisesti noin 1100-luvulle eaa. Todellisuudessa kaupunki lienee perustettu paikalle siksi, että sen kohdalla oli hyvä linnoituskukkula ja hedelmällinen tasanko.